
PAS -E- MANZAR 


NAAM 


“TAHREEK E ISLAMI HIND” IS TAHREEK KA NAAM HAI JO BE-KAM O 
KAAST POORE DEEN E ISLAM KE QAYEM KARNE AUR BATIN SE 
LEKAR ZAHIR TAK POORI INSANI ZINDAGI KO ISI KE SANCHE MEIN 
DHAAL DENE KELEYE IS MULK MEIN JARI KI GAY! HAI — APNE NASB 
UL AIN AUR DAER E KAAR KE LEHAZ SE WO ISI NAAM KI MUSTAHIQ 
THI AUR YAH] NAAM THA JO ISKE LIYE SAB SE ZYADA MAUZU AUR 
HASB E HAAL HO SAKTA THA — AGAR YE NASB UL AIN KUCH 
MEHDOOD QISM KA HOTA YA DAERA E KAAR MAHEZ ISLAM KE 
BAAZ AJZA KI TABLEEGH O ISHA’AT HI TAK PAHONCH KAR RUK GAYA 
HOTA TO YE NAAM IS TAHREEK KI ASAL HAISIYAT SE YAQEENAN 
BADHKAR HOTA AUR AISI HALAT MEIN USE NA-MAUZU BALKE 
TA’ALLY AAMEZ THERANA BHI GHALAT NA HOTA — LEKIN JAB SURAT 
E WAQIA YE NAHI THI AUR ISLAM KE SIRF BAAZ AJZAA KI NAHI, 
BALKE IS KE POORE WAJOOD KI ISHA’AT AUR IQAMAT IS KA 
MUTAMMAH NAZAR THI TO MOUZU HI NAHI ZARURI BHI THA KE IS 
KA NAAM SIRF TAHREEK E ISLAMI RAKHA JATA — DUSRA KOI BHI 
NAAM IS Kl ASAL HAISIYAT KI AKKASI SE LAZIMAN QASIR RAHTA 
AUR US WAQT AGAR KOI BAAT NA-MAUZU AUR QABIL E ETERAZ 
HOSAKTI THI TO SIRF YE KE IS TAHREEK KA NAAM TAHREEK E ISLAMI 
KYOON NAHI RAKHA GAYA? 

HAQEEQI PAS E MANZAR 


IS TAHREEK KA HAQEEQI PAS EMANZAR (JO FIL WAQE IS KA 
HAQEEQI MUHRIK BHI HAI) UMMAT E MUSLIMA KA WO MANSABI 
FAREEZA HAI JIS Kl ANJAAM-DAHI KELIYE WO WAJOOD MEIN LAI 
GAYI HAl AUR JO APNI ASAL KE LEHAZ SE ITNA HI QADEEM HAI 
JITNA KE KHUD INSAN USKA DEEN, ISLAM QADEEM HAI — QURAN E 
HAKEEM NE, JO IS TAHREEK KA ASAL SAR-CHASHMA_ HAI, NO’E 
INSANI KE WAJOOD AUR ISKI GHAYET E MAQSOOD KE BARE MEIN 
JIN BUNYADI HAQAIQ KA IZHAR FARMAYA HAI, UN MEIN SE DARJ E 
ZEL UMOOR KO TARTEEB-WAR GHAUR SE DEKHIYE : 


(1)INSAN SIFR ISLIYE PAIDA KIYA GAYA HAI KE APNE PAIDA 
KARNE WALE KI, JO ISKA PARWRDIGAR HAI AUR AAQA O 
HAKIM BHI HAI, ‘“EBADAT’KARE — 


Dgdad VW Gilg Sod! CHF 65 i563 


(MAIN NE INSANO AUR JINO KO IS KE SIWA KISI KAAM 
KELEYE PAIDA NAHI KIYA HAI KE WO MERI BANDAGI KEREN) 
al zariyat 56 


(2) ‘EBADAT’ KA TAREEQA AUR USKA MEYAR E MATLOOB_§INSAN 
KELIYE AZ-KHUD MALOOM KARLENA MUMKIN THA AUR NA 
WO IS KA ZIMMEDAR BANAYA GAYA THA, BALKE IS KI YE SAB 
SE AHEM ZARURAT BHI ISKE USI RAB E KAREEM HI KI TARAF SE 
POORI KI JASAKTI THI AUR POORI KI GAYI, JIS NE USE AUR SAB 
KUCH ENAYAT FARMAYA THA — 


{ ae ee 70,4 é 

(BESHAK RASTA BATANA HAMARE ZIMME HAI) al lail-31 

YE USKI HIKMAT, RAHMAT AUR RABOOBIYAT KE BILKUL MANAFI 
THA KE JAB USNE IS KELIYE HAWA, PANI, RAUSHINI, GHIZA, LIBAS, 
GHARZ KIS!| BHI MAADDI ZARURAT KE MUHAYYA FARMANE MEIN 
TAKHEER SE KAAM NAHI LIYA TO IS KI AKHLAQI AUR ROHANI 
ZAROORAT KE BARE MEIN KISI| TAKHEER KO RAWA RAKHTA -— 
CHUNACHE IS ZAMEEN PAR JAB PEHLA INSAN AYA TO ALLAH KI 
‘EBADAT’ KA SAHEEH ILM BHI USE ATAA HO CHUKA THA — 

be ENG re ee Ee co 8S ee. it) 


(HUM NE KAHA KE TUM SAB YAHAN SE UTAR JAO PHIR JO MERI 
TARAF SE KOI HIDAYAT TUMHARE PAAS POHONCHE TO JO LOG 
MERI IS HIDAYAT KI PAIRWI KARENGE UN KELIYE KIS! KHAUF AUR 
RANJ KA MAUQA NA HOGA) Al Bagara 38 


YEHI ILM HAI JISE ALLAH KA DEEN KAHA JATA HAI — 


(3) YE DEEN SIRF IBTEDA HI MEIN AUR SIRF EK HI BAAR INSAN KO 
ATAA NAHI HUWA HAI, BALKE HASB E ZARURAT BAAR-BAAR 
ATAA HOTA RAHA’ HAIL AUR MUKHTALIF MULKAON AUR 
QAOMON MEIN BARABAR NAZIL HOTA RAHA HAI — 


(AUR KOI UMMAT AISI NAHI GUZRI JIS MEIN KOI TANBEEH 
KARNE WALA NA AAYA HO -) fatir 24 


PHIR AJMAL O TAFSEEL KE FARQ AUR JUZI’YAAT KE IKHTELAF KE BA- 
WAJOOD YE DEEN BUNYADI UMOOR KI HAD TAK HAMESHA IK HI 
RAHA HAI, JAISA KE IK HI RAHNE KA HAQ BHI THA — 

407% bau : 
FOV EE (gma 9 (ew 989 cel! 
(USNE TUMHARE DEEN KA WAHI TAREEQA MUQARRAR KIYA HAI 


JIS KA HUKM USNE NOOH KO ODIYA THA AUR _ JISE (AYE 
MOHAMMAD‘<4e) AB TUMHARI TARAF HUM NE WAHI KE ZARIE 


SE BHEJA HAI AUR JIS KI HIDAYAT HUM IBRAHIM”2 AUR MUSA 
AUR EISA KO DE CHUKE HAIN, IS TAKEED KE SATH KE QAYEM 
KARO IS DEEN KO AUR IS MEIN MUTAFARRIQ NA HOJAO)alshora 

(4) YEHI ‘ILM’ AUR YEHI ‘DEEN’ HAI JO QURAN KI SHAKAL MEIN 
NAZIL HONE KI BAAD ‘ISLAM’ KE NAAM SE MAUSOOM HUA 


€ Z Sets ° age 3 Sus 
O Uys aol SS Cane § 


(AUR TUMHARE LIYE ISLAM KO TUMHARE DEEN KI HAISIYAT 
SE QUBOOL KARLIYA-)AL MAIDA 3 

IS TARAH APNI ASAL AUR BUNYADI TALEMAAT KE AITEBAR SE 
ISLAM HI WO DEEN HAI JO INSANO KELIYE HAMESHA NAZIL 
HOTA RAHA HAI — DUSRE LAFZON MEIN YE KE SHURU SE 
AKHIR TAK ALLAH RABB UL ALAMEEN KI TARAF SE JITNE DEEN 
BHI AYE, WO SAB KE SAB APNE JUDA-JUDA NAMO, APNI 
ALAG-ALAG ZABANO AUR APNI MUKHTALIF SHAKLON~ KE 
BAWAJOOD APNI ROOH, APNI HAQEEQAT, APNE USOOL AUR 
APNI GHAYET KE AITBAR SE FIL-WAQE ISLAM HI THE — 

(5) QURAN AUR ‘ISLAM’IS SILSILE HIDAYAT KI AKHRI KADI HAIN — 
px) 3 @ Z Ss 
wy ee Fh tae A yp ° Y 
ne Cre ils ald arey EN 


(MAGAR WO ALLAH KE RASOOL AUR KHATEM AL NABI’EEN 
HAIN) Al-Ahazab-40 


IS DEEN KE BAAD AB KOI DUSRA DEEN NA AYEGA — WO HAMESHA 
KELIYE HAI AUR SARI DUNYA KELIYE HAI - 


(AYE NABI TUM KO TAMAM HI INSANO KELIYE BASHEER O NAZEER 
BANAKAR BHEJA HAI -) Saba 28 


APNI AMAD KE WAQT SE LEKAR DUNYA KE WAJOOD KI INTEHA TAK 
POORI NO’E INSANI KELIYE HIDAYAT KA WAHED SAR-CHASHMA BHI 
WAHI HAI AUR NAJAT KA WAHED ZARIA BHI, IS KE SIWA AUR KOI 
NAHI HAI- 


oe were. 214 tos Leo 20% ice aA 
ALA uahes he a rww 2 em Get 9 
Z 


(IS FARMA BARDARI (ISLAM) KE SIWA JO SHAKS KOI AUR TAREEQA 
IKHTIYAR KARNA CHAHE ISKA WO TAREEQA HARGIZ QUBOOL NA 
KIYA JAYEGA AUR AAKHIRAT MEIN WO NAKAM O NA-MURAD 
RAHEGA - )Ale Imran 85 


(6) IS ‘EBADAT’ KI, JIS KELIYE INSAAN PAIDA KIYA GAYA HAI, 
SAHEEH AUR QABIL AMLI SHAKAL HAMESHA YEHI RAHI HAI AUR 
AQLAN BHI SIRF YEHI HOSAKTI THI, KE ALLAH KE DEEN KI, KISI 
TAFREEQ AUR ISTESNA KE BAGHAIR MUKAMMAL PAIRWI KUAYE 

— YE DEEN JAB BHI NAZIL HUWA. WAQT AUR MUKHATIB QAOM 
KE TAMADDUNI HALAAT KE LEHAZ SE POORI ZINDAGI KELIYE 
JAME HIDAYATON PAR LAZIMAN MUSHTAMIL RAHA HAI -IS LIYE 
IS Kl MUKAMMAL PAIRWI KE MAANE HAR ZAMANE MEIN YAHI 
THE KE ZINDAGI KE ZAAHRI AUR BAATNI SARE PEHLU AUR 
INFRADI O NTEMAI SABHI SHOBO KO IS KI HIDAYATO KE SANCHE 
MEIN DHAAL DIYA JAYE — QURAN E HAKEEM NE IS MUKAMMAL 
PAIRWI KI TABEER ‘DEEN KI AQAMAT’ SE KI HAI — 


woth) y eg eg es ral silly Beg a (5 Us ee ie oS B58 
seb BSS Vy GpAN Ighal OF O Scene (og 


(USNE TUMHARE DEEN KA WAHI TAREEQA MUQARRAR KIYA HAI 
JIS KA HUKM USNE NOOH KO ODIYA THA AUR _ JISE (AYE 


MOHAMMAD i?) AB TUMHARI TARAF HUM NE WAHI KE ZARIE SE 


BHEJA HAI AUR JIS KI HIDAYAT HUM IBRAHIMd#? AUR MUSAJ#? 
AUR EISA KO DE CHUKE HAIN, IS TAKEED KE SATH KE QAYEM 
KARO IS DEEN KO AUR IS MEIN MUTAFARRIQ NA HOJAO) Al-Shora 

IS TABEER KI RAUSHINI MEIN HAQEEQAT YE QARAR PAI KE 
ALLAH TALA NE JIS DAUR MEIN BHI AUR JIS INSANI GROH KO BHI 
APNA DEEN ATA FARMAYA THA, US SE ISKA MUTAALBA YEHI RAHA 
HAI KE WO ISE APNI POORI ZINDAGI PAR QAYEM KARE, AUR 
BARABAR QAYEM RAKHEN — SIRF ISI| TARAH WO IS EBADAT KA HAQ 
ADA KAR SATKA THA, JO SARE INSANO KI TARAH IS KI BHI PAIDAISH 
KA MAQSOOD E KUL THA — 

(5) JAHAN TAK ALLAH KE DEEN KE IS AKHRI EDITION (QURAN AUR 
ISLAM) KA TAALLUQ HAI IS KE BARE MEIN IS KA YE MUTAALBA 
GHAIR MAMOOLI AUR DO GUNA QISM KA HAI — YANI IS KE 
MAANNE WALO KI ZIMMEDARI SIRF ITNI HI NAHI HAI KE WO 
IS KO APNI POORI ZINDAGI PAR QAYEM KAREN AUR QAYEM 
RAKHE, BALKE YE BHI HAI KE NO’E INSANI KE BAQI] TAMAAM 
DUSRE GROHON TAK ISE PAHUNCHAYEN, IS Kl HAQQANIYAT 
AUR ZARURAT UNHEN SAMJHAYEN, ISE QUBOOL KARNE KI 
UNHE DAWAT DEN AUR IS TARAH POORI DUNYA PAR _ISE 
QAYEM KARNE KI MUSALSIL JID O JIHAD KARTE RAHEN — 


te gh gS tay il tae als 


(AUR IS TARAH TO HUM NE TUM MUSALMANO KO EK UMMAT E 
WASTA BANAYA HAI, TA’KE TUM DUNYA KE LOGON PAR GAWAH 
HON AUR RASOOL TUM PAR GAWAH HO- AlBaqara 143 


GOYA IN KI ZIMMEDARI WO BHI HAI JO HAR UMMAT KI RAHA KARTI 
THI AUR WO BHI HAI JO ANBIYA ALAIHIM AS SALAM KI RAHTI RAHI 
HAI — IN DONO HI ZIMMEDARIYON KI ANJAM DAHI IS UMMAT KE 
WAJOOD KA PEHLA AUR AKHIRI MAQSAD HAI — YAHI IS KI ZINDAGI 
KA WAHED FAREEZA HAI AUR YEHI IS Kl WO EBADAT HAI JIS KELIYE 
INSAN KO PAIDA KIYA GAYA HAI — 


IN SAB BUNYADI HAQAIQ KO NAZAR’ MEIN RAKHIYE, PHIR 
MAUJOODA ALAM E INSANI KE ANDAR UNKI AMALI KAR-FARMAI 
AUR MAQBULIYAT KA JAIZA LIJIYE, SURAT E HAAL BADI AJEEB AUR 
INTEHAI AFSOS-NAK DIKHAI DEGI — AAM GROHON AUR MILLATON 
KA KYA ZIKAR, WO TO IN HAQAIQ KI SAHYED ABJAD SE BHI WAQIF 
NAHI, KHUD IS UMMAT E MUSLIMA KI BHI IN SE SAHEEH 
WAQIFIYAT AUR AMALI WABASTAGI HAIRAT-ANGEZ HAD TAK 
KAMYAB HOCHUKI HAI JO UN KI ALAMBARDARI HI KILIYE WAJOOD 
MEIN AYI THI — AISA MALOOM HOTA HAI KE JAISE WO APNE KO 
BHOOL SI GAYI HAI — CHUNACHE AAJ USE DEKH KAR KOI YE 
MEHSOOS BHI NAHI KAR SAKTA KE IS KI ZINDAGI KA KOI KHAS 

MISHAN BHI HAl AUR WO DUNYA KI DUSRI TAMAM QAOMO HI 
JAIS| IK QAOM YA MILLAT NAHI HAI — KYUN-KE DUSRE BANDGAN E 
KHUDA KO DEEN E HAQ_ KI RAUSHINI DEKHANE AUR UNKI 
ZINDAGIYON KO IS NOOR SE MUNAWWAR KAR DENE KI FARZ — 
SHANASANA JID O JAHAD TO DOOR RAHI, KHUD IS KI APNI HI 
ZINDAGI BADI HAT TAK TAREEKI MEIN DOOBI HUI HAI, KHUSUSAN 
IS KE WTEMAI MASAIL MEIN TO IS NOOR E HAQ KA KOI PARTO 
MUSHKIL HI SE DIKHAI DE SAKEGA — 


KOI] SHAK NAHI KE YE POORI SURAT E HAAL DUNYA BHAR_ KE 
PAIRWAN E ISLAM KE KHILAF EK INTEHAI] BHAYANAK QISM KI ‘FARD 
E QARARDAD JURM’ BANI HUI HAI AUR INSE MUTAALBE PAR 
MUTAALBE KAR RAHI HAI KE ISLAM AUR QURAN KI PAIRWI KA 
DAWA RAKHNE WALO! APNE KO PEHCHANO, ALLAH KE DEEN KI 
AQAMAT KA APNA WO FARZ E MANSABI ADA KARNE KELIYE PIR SE 
WAQF HOJAO JIS KE SIWA IS ZAMEEN PAR TUMHARI ZINDAGI KA 
DUSRA KOI MAQSAD O MASRAF NAHI AUR JISE CHORE BAITHNE KE 
NATEEJE MEIN MUDDATON SE TUMHARA WAJOOD YEKSAR  BE- 
MAANE HOKAR REH GAYA HAI- IS MUTALBE KE LIYE DUSRE 
MUMALIK KI TARAH IS MULK KE MUSALMANO MEIN SE BHI KUCH 
LOGO KE KAAN TAUFEEQ E ELAHI NE KHOL DIYE AUR UNHONE APNI 
TAMAAM-TAR NA-TAWANIYON KE BAWAJOOD FARZ KI IS PUKAR 
PAR LABBAIK KAHTE HUVE IS KE LIYE AMALI JID O JAHAD KA AZM 
KARLIYA AUR IS GHARZ SE , JAISA KE ZARURI THA, EK MUNAZZIM 
TAHREEK KA AGHAZ KAR DIYA — 

HANGAMI MUHARRIKAT 


AGARCHE HAQEEQAT WAQAI BUNYADI TAUR PAR YEHI HAI 
AUR IS TAHREEK KA ASAL PAS E MANZAR AUR HAQEEQI SABAB ADA 
E FARZ KA YEHI EHSAS THA, LEKIN AMR WAQE YE BHI HAI KE IS 
MAUQE PAR HALAAT E ZAMANA NE KUCH AISE ASBAB AUR BHI 
FARAHAM KAR DIYE THE JINHONE KHUD IS EHSAS E FARZ KELIYE 
MEHMEZ KA KAAM DIYA, AUR JO HAGAMI TAUR PAR IS TAHREEK KE 
HAQ MEIN BADE ZABARDAST MUHARRIK SABIT HUVE — 


YE MUHARRIKAT TEEN QISM KE THE: MILLI, WATANI AUR 
ALAMI — IN MEIN SE PEHLA MUHRIK SAB SE AHEM, NUMAYA AUR 
MU’ASSAR THA, BAQI NISBATAN SANAWI DARJE KE AUR KAM - 
NUMAYA THE — TAFSEEL IS AJMAL KI YE HAI: 


1. MILLI NAU’IYAT KE HANGAMI MUHRIK KO SAMAJHNE KELIYE 
IS SADI KI DUSRI CHOUTHAI KI MULKI TAREEQ PAR NAZAR 
DALIYE — YE WO ZAMANA HAI JIS KE EBTEDAE HISSE MEIN 
HINDUSTAN Kl TAHREEK E AZAADI APNE SHABAB- KO 
POHONCH RAHI THI, ANGREZ KI GHULAMI KO AB MAZEED 
BARDASHT KARNE SE YE MULK BADE SHADEED INKAR KA 
MAZAHIR KAR RAHA THA, AUR IS INKAR SE BAGHAWAT_ KE 
SHOLE BHADAKNE LAGE THE — AZADI E WATAN KI YE PUR- 
SHOR TAHREEK MULK KE SABHI GROHON AUR MILLATON KI 
DILI| ARZUON KA NISHAN BANI HUI THI — BALKE JAHAN TAK 
MUSALMANO KA TALLUQ THA, UN KELIYE TO WO EK DEENI 
ZAROORAT AUR ISLAMI FAREEZA BHI THI, KYOON-KE MULK KE 
DARO-BAST PAR EK SAMRAJI AUR DUSHMAN E ISLAM TAQAT 
KA MUSALLAT REHNA IN KI SIRF QAUMI GHEERAT AUR 
WATANI HAMIYYAT HI KO NAHI PAMAAL KIYE HUVE_ THA, 
BALKE UNKE DEEN KO BHI INKI ZINDAGI KE NIZAM _ SE 
BEDAKHAL KIYE HUVE THA — 

ISLIYE IS TASALLUT KA KHATAM HONA FITRI TAUR PAR JITNA 
UNHE MATLOOB O MEHBOOB HOSAKTA THA DUSRON KELIYE 

HARGIZ NAHI HO SAKTA THA — GHARZ EK AAM_ AUR 
HAMAGEER JOSH O KHROSH HAR TARAF BAPA THA, JIS KE 
NATEEJE MEIN AZADI KI YE TAHREEK KA _ KAMIYABI_ KI 
MANZILIEN TAE KARTI HUI BIL-AKHIR EK AISE MAQAM_ TAK 
PAHONCH GAYI JAHAN SE SUBAH AZADI KI POOPHTI SAAF 
DIKHAI DENE LAGI THI — IS LIYE AB QUDRATI TAUR PAR IS KA 
MUSBIT TAQAAZA BHI SAMNE AAGAYA — AB TAK TO FIKR O 
AMAL KI POORI TAWAJJU SIRF IS BAAT PAR MARKOOZ THI KE 
BARTANWI SAMRAJ KA KHATMA AUR HINDUSTAN AZAD HO - 
MAGAR KAMYABI KE ASAAR NAZAR AATE HI FITRI TAUR PAR 
YE MAS’ALA BHI GHOR O FIKR AUR BAHES O GUFTAGU KA 
MAUZU BAN GAYA KE AZADI KE BAAD IS MULK KA NIZAM 
KAISA AUR KIN BUNYADON PAR QAYEM HONA_ CHAHIYE? 
ZAHIR HAI KE ITNE WASEE MULK MEIN AUR ITNI BADI ABADI 
KI TARAF SE IS AHEM TAREEN SAWAL KA KOI MUTTAFIQA 
JAWAB MILNA_ KIS| TARAH MUTAWAQQU NAHI THA — 
CHUNACHE MUKHTALIF SIYASI PARTIYON, MAASHI TABQON 
AUR MILLI GROHON NE MULK KE AAINDA NIZAM KE BARE 
MEIN MUKHTALIF NAZARIYON AUR AZAYEM- KA _ IZHAR 
SHUROO KAR DIYA — JIN MEIN SE DO NAZARIYE MUSALMANO 
KELIYE KHAS TAUR SE SAB SE ZYADA AHEM THE, KYUN-KE 
MULK AUR MILLAT KI FIZA PAR AAM TAUR SE WAHI CHAYE 
HUVE THE — 

EK NUQTA E NAZAR TO INDIAN NATIONAL CONGRESS KA THA 
IS KA KAHENA YEH THA KE HINDUSTAN MEIN SIRF EK QUAM 
BASTI HAI, JIS Kl EK MUSTAREEKA TAHZEEB HAI. IS LIYE— 
YAHAN EK SECULAR JAMHUREE NIZAME HUKUMAT KHA’YAM 
HO NA CHAVHIYE. 

DUSRA NUKTA ALL INDIA MUSLIM LEAUGE KA THA- JO KEHTI 
THI KE IS MULK MEIN EK NAHI KAl QAOMEN ABAD HAIN — UN 
MEIN MUSALMAN BHI EK QAOM HAIN, UNKI APNI EK ALAG 
AUR MUSTAQIL TAHZEEB HAI —- IS_ LIYE INKA _ SIYASI 

MUSTAQBIL MUSLIM QAOMIYAT AUR TAHZEEB KI BUNYAAD 
PAR QAYEM HONA CHAHIVYE- 


MUSALMANO KI TAQREEBAN 95% AKSARIYAT INHI DONO 

PARTIYON MEIN SHAMIL THI AUR INHI DONO TAHREEKON KI 

ALAMBARDARI YA  KHIDMAT GUZARI MEIN  HAMATAN 

MASROOF  THI- GOYA US WAQT ~ HIDUSTAN MEIN 

MUSALMANO KI DO HI QISMEIN THI, AGAR KOI MUSALMAN 

THA TO WO YA CONGRESS! (1) THA YA MUSLIN LEEGI — ISKA 

MATLAB YE HAI KE AAM HINDUSTANI HI KI NAHI, KHUD 

MUSALMANO KI BHI TAMEER INHI DO PARTIYON MEIN SE KISI 

EK KE NAZRIYAT KE MUTABIQ, KARNE KA FAISLA  KARLIYA 

GAYA THA — HALANKE YE DONO HI APNI HINDUSTANIYAT YA 

ISLAMIYAT KI CHAAP KE BAWAJOOD, APNI HAQEEQAT MEIN 

KHALIS MAGHRIBI ANDAZ E FIKR KI PARTIYAN THI- WAHI 

MAADDI NUQTA E NAZR AUR WAHI QAOM PARSTANA TARZ E 

FIKR AUR WAHI AFADI MAYAR E_ INTEKHAB, JO MAGHRIBI 

TAHZEEB AUR FALSAFA E UMR UNKI ASAS HAIN, APNE-APNE 

RANG MEIN IN TAHREEKO KA BHI SARMAYA E HAYAT THE — 

ISLIYE INMEIN SE PEHLI TAHREEK APNE MUTAWAQQA FIKRI 

NATAYEJ KE EITEBAR SE AGAR ISLAM AUR _ ISLAMI TAHZEEB 

KELIYE INTEHAl SANGEEN KHATRAT KI HAMIL THI TO DUSRI 

BHI KIS] TARAH QABIL E QUBOOL NAHI THI — 

(1)IS SURAT E HAAL KA ANDAZA EK WAQIYA SE KI JIYEA. 
TAQSEEM E HIND SE PAHLE KI BAAT HAI. RAQAM 
ALHUROOF EK BUS MEIN BAITHA HUA THA. EK TARAF EK 
TALEEM YAFTA BUZROUG TASHREEF FARMA_ THE’E. POUCH 
NE LAGE AAP CONGRESSI HAIN YE LEAGUEI. MEIN NE ARZ 
KIYA NA CONGRESS! HOUN NA LEAUGEI. 

FARMAYA 
TOU KIYA AAP MUSALMAAN NAHEI HAIN. 

PAHLA NUQTA E NAZAR HINDUSTAN KA EK AISA MUSTAQBIL 
PESH KAR RAHA THA, 


JISKI BUNYADON MEIN KHUDAI HIDAYAT KA NAAM O NISHAN 
TAK NA THA, BALKE WAZEH TAUR PAR DEEN BEZAR USOOLON 
PAR TAMEER HONE WALA THA — ISI LIYE IS NUQTA E NAZAR 
KA BARSAR E IKHTEDAR AAJANA DEENI LEHAZ SE EK AZEEM 
HADSA HI SAMJHA JA SAKTA THA — 


IS) TARAH DOUSRA NUQTA E NAZAR AGARCHE MUSALMAN 
AUR MUSLIM TAHZEEB HI KA NAHI, ISLAM KA BHI NAAM 
POORI BULAND AHANGI AUR JOSH O AQEEDAT SE LE RAHA 
THA, MAGAR ISKE ANDAR BHI ISLAM FIL-WAQE ISLAM PEECHE 
THA AUR MUSLIM QAOM AAGE THI — CHUNACHE _ISKI 
TANZEEM KI NAU’IYAT, ISKl AAM QAYADAT, ISKE MUTALEBAT 
AUR ISKE TAREEQE-KAR MEIN HAR CHEEZ IS HAQEEQAT KI 
NUMAYA SHAHADAT DE RAHI THI -— 

AB EK TARAF TO HINDUSTAN , KHAS- KAR HINDI 
MUSALMAN KI TAREEKH KE US NAZUK MODH KO DEKHIYE JAB 
UNKI HAYAT E WTEMAI KE BARE MEIN EK AHEM TAREEN 
INQELABI FAISLA HONE WALA THA AUR YE FAISLA KARNE 
WALE BHI ASLAN KHUD HI THE — DUSRI TARAF IS FAISLE KE 
SILSILE MEIN UNKE IS UMOOMI ANDAZ E FIKR KO DEKHIYE, 
AUR YE SAB KUCH DEKHTE WAQT IS BAAT KO BHI ZAHEN 
MEIN TAZA RAKHIYE KE YE IS MILLAT KA RAWAYYA THA, JO 
AIN APNI ASAL KE EITBAR SE ISLAM KI ALAM-BARDAR THI AUR 
JISKE WAJOOD KI PAHLI AUR AKHRI GHAYAT SIRF YE THI KE 
WO KHUD BHI APNI POORI INFRADI AUR VWTEMAI ZINDAGI IS 
DEEN E HAQ KE SANCHE MEIN DHALE RAKHEN, AUR PHIR 
BAQI SARI DUNYA KELIYE BHI IS DEEN KI DA’EE AUR IS HAQ KI 
SHAHID BANI RAHE - 


SURAT E WAQEA KE IS POORE JAEZE SE JO 
HAQEEQAT UBHAR KAR SAMNE AYEGI WO YAQEENI TAUR 
PAR IS KE SIWA KUCH NA HOGI KE IS MULK KI MILLAT E 
ISLAMIA KA YA KIRDAR IS KE MAQSAD E WAJOOD SE_ KOI 
MUTABQAT NAHI RAKHTA THA AUR IS AHEM MAUQE PAR 
APNE MUSTAQBIL KE BARE MEIN FAISLA KARTE WAQT WO 
APNE MANSAB O MOQAM KA KOI LEHAZ NAHI KAR RAHI THI 
— HALANKE YE EK AISA WAQT THA JAB IS KELIYE APNE 
HAQEEQI MAUQUF KI TARAF PALAT AANE KE SIWA AUR KUCH 
SONCHNE KI GUNJAISH HI NAHI RAH GAYI THI — AGAR AB TAK 
IS NE APNE KO MA’ZOOR SAMAJH RAKHA THA TO MUMKIN 
HAI EK GHAIR QAOM KI GHULAM AUR MAHKOOM HUNE KE 
BA’IS ISE AISA SAMAJHNE KA HAQ RAHA BHI HO, WO KEH 
SAKTI THI KE MERI APNI WTEMAI ZINDAGI Kl BAAGE TO 
DUSRON KE HATHON MEIN HAI PHIR MAIN ISE APNE EMAN KE 
TAKHAZON KE MUTABIQ KAISE DHAAL SAKTI HOON — LEKIN 
AB TO YE MAJBOORI AUR MAZOORI BHI KHATAM HONE WALI 
THI, AB ISKE SAMNE SAWAL YE NAHI RAH GAYA THA KE EK 

GHASIB AUR QAHIR SAMRAJ KE JUE-TALE WO APNI PASAND 
AUR NA-PASAND KI BAAT CHEDH BHI SAKTI HAI YA NAHI, 
BALKE YE AACHUKA THA KE AB, JAB KE ISK] YE MEHKUMANA 
BE-BASI SIRF KUCH DINO KI BAAT RAH GAYI HAI AUR USKA 
TEMA NIZAM E ZINDAGI KHUD USKE APNE HATHON MEIN 
AAJANE WALA HAI, TO WO USE KIN BUNYADO PAR QAYEM 
KERE? AIS! HALATH MEIN AUR AISE MAUQE PAR BHI AGAR ISE 
HOSH NAHI AA RAHA THA, AUR AZADI E WATAN YA AZADI E 
QAOM PUR-SHOR JAZBATI FIZA MEIN APNE AAP KO IS TARAH 
KHOE HUVE THI TO KOI SHUBA NAHI KE YE EK ZABAR-DAST 
ALAMIA HI NAHI THA BALKE ISKE EMANI EHSAAS KELIYE EK 
ZABAR-DAST TAAZYANA BHI THA — CHUNACHE KITNE HI DIL IS 
TAAZYANE SE TADAP BHI RAHE THE, AUR JAB INHI MEIN SE 
ALLAH KE EK BANDE NE AAGE BADHKAR ADA E FARZ Kl 
KHATIR EK MUNAZZIM JID O JAHAD KA ELAN KIYA TO IS 
TARAH KE BHAUT SE LOG IS KI TARAF LAPAK PADE — IS TARAH 
MULK O MILLAT KE WAHI HALAAT, JO AAM LOGO KO WATAN 
PARASTI YA QAOM PARSTI KE NASHE MEIN SAR-SHAAR_ KIYE 
HUVE THE, ALLAH KE DEEN KI AQAMAT KELIYE EK TAHREEK KE 
QIYAM KA EK BADA MUHRIK BAN GAYE - 


IS SILSILE MEIN TAHREEK KE DA’EE AWWAL NE HALAATH KA 
TAFSEELI] JAYEZA LETE HUVE, AUR AAM MUSLIM QAYADAT 
PAR MUDALLIL TANQEED KARTE HUVE, MUSALMANO- KO 
UNKA SAHEEH MAUQUF JIS TARAH BAR-BAR YAAD_ DILAYA 
AUR UNHE POORI SHIDDAT SE JHINJHODA THA, USKA_ EK 
HAWALA MULAHEZA HO: 


“TAMAM MUSALMANO KO JAAN LENA CHAHIYE KE BA- 
HAISIYAT EK MUSLIM JAMAT HONE KE HAMARA TAALLUQ US 
TAHREEK SE HAI JISKE LEADER AMBIYA ALAIHUM US SALAAM 
THE, HAR TAHREEK KA EK KHAAS NIZAM E FIKR AUR EK KHAAS 
TAREEQE-KAR HOTA HAI — ISLAM KA’ TAREEQE-KAR AUR 

TAREEQ E FIKR WO HAI JO HUM KO AMBIYA ALAIHIM US 
SALAM KI SEERATON MEIN MILTA HAI — HUM KHWAH KISI 
MULK AUR KIS| ZAMANE MEIN HON AUR HAMARE GIRD O 
PESH ZINDAGI KE MASAEL O MAMLAT KHWAH KISI NAU’IYAT 
KE HON, HAMARE LIYE NASB UL AIN WAHI HAI JO AMBIYA 
ALAIHIM US SALAM KA THA, AUR IS MANZIL TAK PAHONCHNE 
KA RASTA WAHI HAI JIS PAR AMBIYA HAR ZAMANE MEIN 
CHALTE RAHE- 


2 P > $ f  ® 

HAME ZINDAGI KE SARE MUAMLAT KO ISI NAZAR SE DEKHNA 
HAI JIS SE INHONE DEKHA — HAMARA MAYAR E QADAR WAHI 
HONA CHAHIYE JO UNKA THA AUR HAMARI WTEMAI POLICY 
UNHI KHUTOOT PAR QAYEM HONA CHAHIYE JIN PAR UNHONE 
QAYEM KI THI — IS MASLAK KO AGAR HUM CHORH KAR KISI 
DUSRE MASLAK KA NAZARYA AUR TARZ E AMAL IKHTIYAR 
KARENGE TO GUMRAH HO JAYENGE — YE BAAT HAMARE 
MARTABE SE BHAUT FAROTAR HAI KE HUM IS TANG ZAWIE SE 
MUAMLAT E DUNYA PAR NIGAH DAALEN JIS SE EK QAOM 
PARAST YA WATAN PARAST YA EK JAMHOORIYAT PASAND YA 


EK ISHTERAKI IN KO DEKHTA HAI......” (TARJUMAN UL 
QURAN JILD 16- ADAD3-4) 


EK AUR EQTEBAS PAR NAZAR DALIYE , JO IS BAAT KI WAZAHAT 
KARTA HAI KE SURAT E HAAL KI SANGEENI AUR ZO’MAYE 
MILLAT KI GIRAN-GOSHI NE SAHEEH ISLAMI MAQASID PAR 
KAAM KARNE WALI EK TANZEEM KE QAYAM_ KO_ KITNA 
ZAROORI BANA DIYA THA : 


tdsoaie ueikeen YAHAN TAK KE WO WAQT AA GAYA JO HINDUSTANI 
MUSALMANO KELIYE QISMAT KE FAISLE KA AKHRI WAQT HAI 
— DIL Kl ANKHON NE SAAF DEKH LIYA KE AB AGAR IS QAOM NE 

KOI GHALAT QADAM UTHAYA TO SEEDHI HALAKAT KE GADHE 
KI TARAF JAYEGI — 

AUR ISKE SAATH CHASHM E DIL HI NAHI, CHASHM E SAR NE 
BHI DEKHA KE JIN KI TADBEER AUR TADABBUR PAR IS QAOM 
KE MUSTAQBIL KA INHESAR HAI WO BHI AB HALAAT KO IS 
FARASAT KE SATH SAMAJHNE KI KOSHISH NAHI KAR RAHE 
HAIN JISE FARAST E MOMIN KAHA GAYA HAI, AUR ISI KOTAHI 
KI BINA PAR AISE NAZUK WAQT MEIN MUSALMANO KO IN 
MUQTALIF RASTO PAR CHALEYE JA RAHE HAIN JIN MEIN SE 
KOI BHI MANZIL E NAJAT KI TARAF NAHI JAATA — IS MARHALE 
PAR PAHONCH KAR ZAMEER NE AWAZ DI KE YE WAQT 
KHAMOSH BAITHNE KA NAHI HAI- AB DEEN O MILLAT KI SAB 
SE BADI KHIDMAT YAHI HAI KE MUSALMANO KO, IN KE AWAM 
O KHWAS, ULAMA O ZU’AMA, SAB KO, IN HAQEEQI KHATRAT 
KI TARAF TAWAJJU DILAYI JAYE JO MUSLIM QAOM HONE KI 
HAISIYAT SE HAME DARPESH HAIN, AUR ISKE SATH INHE YE 
BHI YAAD DILAYA JAYE KE TUMHARE LIYE HIDAYAT KA ASAL 
SAR-CHASHMA KHUDA KI KITAB AUR USKE RASOOL KI SIRAT E 
PAAK MEIN HAI, JIS KO CHORHKAR MAHEZ APNI TADBEER PAR 
ETEMAD KARLENA HALAKAT KA PESH-KHIMA SABIT HOG” — 


(2) YANI WATANI NAU’IYAT KE HANGAMI MUHRIK KA SAR- 
CHASHMA BHI MULK KE WAHI HALAATH AUR MASAIL THE JIN KI 
TAFSEEL ABHI GUZAR CHUKI —- JIS WAQT YAHAN KI TAHREEK E 
AZADI APNI MANZIL E MAQSOOD PAR PAHONCH RAHI THI, AUR 
FITRI TAUR PAR YE SAWAL SAMNE AAGAYA THA KE AAYINDA IS 
MULK KA NIZAM KYA HONA CHAHIYE US WAQT WATAN E AZEEZ KE 
HAR SAHEB E FAHEM AUR SAHEB E BASEERAT FARD KA YE HAQ HI 
NAHI, FARZ BHI THA KE IS AHEM TAREEN SAWAL PAR GHOUR KARE, 
AUR WATAN KI HAMA-JEHT| FALAH WO TAMEER KELIYE ISE JO 
BEHTAR AUR KAMYAB NIZAM E HAYAT NAZAR AAYE ISE DALAIL KE 
SATH AHL E MULK KE SAMNE PESH KARE AUR INHE APNA 
HAMNAWA BANANE KI JID O JAHAD KARE — KYOON-KE YE JAHAN 
SARE AHL E WATAN KE MUSTABIL KA MAS’ALA THA, WAHAN FIL- 

WAQE SAB SE PAHLE KHUD IS KE APNE AUR ISKI APNI AAINDA 
NASAL KE MUSTAQBIL KA BHI MAS’ALA THA — IS LIYE AGAR _ KOI 
FARD YA GROH YE YAQEEN RAKHTE HUVE BHI KE ZINDAGI KA FALAN 
NIZAM WATAN E AZEEZ KELIYE SAB SE ZYADA ACHA NIZAM _ HAI, 
APNI ZUBAN BAND RAKHTA TO YAQEENAN WO MULK HI NAHI 
KHUD APNI ZAAT KI BHI BAD-KHWAHI KA SABOOT DETA — MULK SE 
MOHABBAT, WATAN’ KI BAHI-KHWAHI AUR FARZ-SHANASI WO 
AQEBAT-ANDESHI KA TAQAZA YEHI THA KE, GHOUR O TAHQEEQ KE 
BAAD JISE ZINDAGI KA JO MASLAK BHI SAHI-TAR MALOOM HO 
RAHA HO ISKE MUTABIQ MULK KI TAMEER E NAU KA AZM LEKAR 
AAGE BADHE — CHUNANCHE IS GHOUR O TAHQEEQ KE SILSILE MEIN 
FARZ-SHANAS AUR HAUSLA MAND LOGO NE DUNYA KE_ KIN-KIN 
GOSHON TAK APNE NIGAHEN NAHI DAUDAYEN — YE NIGAHEN 
MAGHRIB- KI SECULAR JAMHURIAT TAK BHI GAYI, ROOS_ KI 
ISHTERKIYAT TAK BHI PAHONCHI, GERMANI KI NAZIYAT KI TARAF 
BHI LAPKI! AUR HINDUSTAN KI QADEEM NIZAM E TAHZEEB PAR BHI 
JAKAR TIKIN- IN NIGAHON KO AAP BHATKI HUI NIGAH TO KEH 
SAKTE HAIN, LEKIN IN PAR QAYANAT AUR WATAN DUSHMANI KA 
ILZAM HARGIZ NAHI LAGA SAKTE- YE TO HAR SHAKS KE APNE 
ZAMEER AUR EMAN KI AWAZ THI, JIS PAR IS NE POORE IKHLAS KE 
SATH LABBAIK KAHA THA - KHULA HUA ZULM HOGA AGAR KISI KE 
BARE MEIN KAHA JAE KE WO APNE IKHTIYAR KIYE HUVE MASLAK KE 
BARE MEIN MUKHLIS NA THA, AUR JIS NIZAM E UTEMAI KO WO 
MULK Kl AINDA TAMEER KELIYE PESH KAR RAHA THA, IS KE PESH 
KARNE MEIN IS Kl NAZAR WATAN KE BEHTAREEN MUFADAAT PAR 
NAHI THI - 


MUSALMAN BHI IS MULK KI EK AHEM AKAI THE — IS LIYE DUSRON KI 
TARAH IN KA BHI FARZ THA KE WAQT KE IS AHEM TAREEN MASLE 
PAR APNE TAWAJJUHAT KO MARKOOZ KARDETE AUR WATAN KI 
TAMEER E NAU_ KELEYE, JO FIL WAQE KHUD INKE APNE HI 
MUSTAQBIL KI TAMEER E NAU THI, SARA- PA GHAUR O FIKR 

BANJATE, AUR PHIR POORE ETEMAAD KE SATH IS NIZAM E ZINDAGI 
KO AHL E MULK KE SAMNE RAKHTE JO INKE NAZDEEK SAB SE ACHA 
AUR KAMYAAB NIZAM HOTA — IS KE HAQ MEIN DALAIL DETE, RAI — 
AAM KO HUMWAR_ KARTE, AUR ISE MULK KA AAINDA_ NIZAM 
BANANE KELIYE JID O JAHAD MEIN MASROOF HOJATE — AGAR WO 
AISA NA KARTE TO YE MULK KE HAQ MEIN QAYANAT HOTI — YE IS 
BAAT KA SABOOT HOTA KE WATAN KI MOHABBAT SE IN KA SEENA 
KHAALI HAI, YE IS HAQEEQAT KA IZHAR HOTA KE JIS NIZAM KO WO 
INSANIYAT KELIYE RAHMAT O SAADAT SAMJHTE HAIN IS_ KI 
BARKATON SE KHUD APNE HI WATAN KO NA-AASHNA RAKHNA 
CHAHTE HAIN, AUR ISE UN NIZAMO KI NAZAR HOJATE DEKHKAR 
MUJRIMANA KHAMOSHI IKHTIYAR KIYE HUVE HAIN JINKE ANDAR, 
INKE APNE ILM O YAQEEN KI ROOH SE, INSANIYAT KELIYE 
BESHUMAR HALAKATEN POSHEEDA HAIN — IS SILSILE MEIN JAHAN 
IS BAAT KA AFSOS HAI KE MUSALMANO KI BHAUT BADI AKSARIYAT 
NE HALATH KE DABAO KI WAJAH SE YA KIS! AUR AMR KE BA’AS 
SACHI WATAN DOSTI KE APNE IS FARZ KO AMALAN MEHSOOS NAHI 
KIYA, WAHEN YE KHUSHI AUR ITMENAN KI BAAT BHI HAI KE INKE 
ANDAR AISE “ULI BAQIA” BILKUL NAPAED NAHI RAHE JO ADA E 
FARZ KELIYE AAGE BADHTE — CHUNACHE EK GROH AISA PAAYA 
GAYA JISNE AHSAAS E FARZ KA POORA SABOOT DIYA AUR MAHOOL 
KI TAMAM-TAR NA-SAAZGARIYON KE BA WAJOOD ISNE APNI POORI 
QUWWAT SE YE AWAZ BULAND KI KE WATAN KI HAQEEQI FALAH 
WA TARAQQI SIRF IS BAAT MEIN HAI KE YAHAN ISLAMI NIZAM 
QAYEM KIYA JAYE AUR IS TARAH WATAN’ KI MOHABAT AUR 
TAMEER KA YE JAZBA BHI TAHREEK E ISLAMI KE QAYAM KA EK AUR 
MUHRIK BAN GAYA — CHUNACHE TAHREEK KE AGHAZ KE WAQT IS 
AMR KE BARE MEIN BHI POORI WAZAHAT KARDI GAY THI: 


“ZAHIR HAI KE JAB KOI SHAKS YA GROH KISI MASLAK KA TANQEEDI 
WA TAHQEEQI MUTALAYA KARKE IS AMR KA ITMENAN HASIL KAR 
LETA HAI KE IS MEIN INSANIYAT KI FALAH AUR INSANI TAALLUQAT 

WA MALUMAT~ KI BEHTARI KAMAL DARJE PAR MAUJOOD HAI TO 
ISKE ANDAR FITRI TAUR PAR YE KHWAHISH PAIDA HOTI HAI KE JIS 
IJTEMAI ZINDAGI SE KHUD IS KA TAALUQ HAI, JIS SOCIETY KESATH IS 
KI ZINDAG| WA MAUT WABASTA HAI, JIS HISSA INSANIYAT KE SATH 
WO TAMADDUNI, SIYAS! AUR MA’ASHI TAALUQAT MEIN JAKDA 
HUA HAI, SAB SE PAHLE ISI KE NIZAM E HAYAT KO IS MASLAK KE 
MUTABIQ BANANE KI KOSHISH KARE- ISE APNE IS PASANDEEDA 
MASLAK KE SAHEEH MUFEED HONE KA JITNA ZYADA YAQEEN HOGA 
AUR ISKE DIL MEIN HUBB E INSANIYAT YA HUBB E WATAN KA JAZBA 
JITNA ZYADA QAWI HOGA, UTNA HI ZIYADA APNE ABNA E NAU YA 
ABNA E WATAN KO IS MASLAK E HAQ KE FAWAID SE BAHRAMAND 
KARNE KELIYE BECHAIN HOGA, JISMEIN WO INKI FALAH WO 
BAHBOOD AUR KAMRANI WO KHUSH-HAALI MUZMIR DEKHTA HAI, 
AUR UTNA HI ZIYADA SHIDDAT KE SATH WO IN MASLAKO_ KI 
HUKMRANI KA MUKHALIF HOGA JINKO WO POORE YAQEEN KE 
SAATH GHALAT AUR NUQSANDA SAMAJHTA HAI — YE AIN_ INSANI 
FITRAT KA MUQTAZA HAI, AUR IS MEIN KOI BAAT KHILAF HUBB E 
WATAN (UNPATRIOTIC) NAHI HAI — BALKE KHILAF HUBB E WATAN 
TO YE HAI KE ADMI JIS MASLAK KO EMANDARI KE SATH MAUJIB E 
FALAH SAMAJHTA HO USKO KHAMOSHI KE SATH APNE DIL MEIN YA 
APNE GHAR MEIN LIYE BAITHA RAHE, AUR JIN TAREEQON KO WO 
EMANDARI KE SATH NUQSAN-RASAN SAMJHTA HAI UNHE APNE 
ABNA E WATAN KI ZINDAGI PAR MUSALLAT HONE DE — 


JIN; LOGO NE MAGHRIB KE JAMHOORI NIZAM KA MUTALAYA 
KIYA AUR ISE APNE NAZDEEK BAR-HAQ PAYA WO AAJ KOSHISH KAR 
RAHE HAIN KE HINDUSTAN KE NIZAM E TAMADDUN KO MAGHRIBI 
DEMOCRACY KE NAMOONE PAR DHAAL LEIN — JIN LOGO NE 
SOCIALISM KA MUTALAYA KIYA AUR ISE BAR-HAQ PAYA WO AAJ 
KOSHISH KAR RAHE HAIN KE HINDUSTAN KI WTEMAI TAMEER E 
NAU (SOCIAL RECONSTRUCTION) MARKISI  ISHTERAKIYAT KE 
TAREEQE PAR HO — YE AKHIR KYOON HAI? KYA ISKE LIYE KOI HUJJAT 
IS KE SIWA PESH KI JA SAKTI HAI KE INKE EMAN WA ETEQAD KA 
MUQTAZA YEHI HAI? KYA INKE IS IQDAM KO KOI SHAKS KHILAF 

HUBB E WATAN YA KHILAF E HUBB E INSANIYAT KEH SAKTA HAI? 
KYA INKE HAQ MEIN YE RAST-BAAZI HOGI KE WO JIS MASLAK KO 
APNE ABNA E JINS KELIYE SAADAT O FALAH KA ZARIA SAMAJHTE 
HAI IS KO RAI) KARNE KI JID O JAHAD NA KARE AUR KISI AISI NIZAM 
E ZINDAGI Kl HUKMRANI KO GANWARA KARLEN JO INKE NAZDEEK 
BASHINDAGAAN E MULK KO PASTI AUR BAD-HALI KI TARAF LEJANE 
WALA. HO? ovisissuscsnestsiens BILKUL YAH] POSITION HAMARI BHI HAI — 
HUM KO JO CHEEZ “DAR AL ISLAM” KI SADA BULAND KARNE PAR 
MAJBOOR KAR RAHI HAI WO BA-AIN WAHI HAI JO DUSRE LOGO KO 
“JAMHURIAYAT” AUR “ISHTERAKIYAT” KE NARE BULAND- KARNE 
PAR MAJBOOR KAR RAHI HAL... 


IS TAMAM MUTALAYA AUR TAHQEEQ WA TANQEED NE HAMEIN IS 
AMR PER POORI TARAH MUTMAIN KAR DIYA KE INSAN_ KELIYE 
HAQEEQI FALAH WA SAADAT AGAR KISI MASLAK MEIN HAI TO WO 
SIRF ISLAM HAI — ISKE MUQABLE MEIN HAR MASLAK NAQIS 
HAI......KIS| DUSRE MASLAK MEIN INSAN KI SHAKSIYAT KE IRTEQA 
(DEVELOPMENT OF PERSONALITY) KA POORA MAUQA 
NAP eotdecienctionrese YE ITMENAN AUR YAQEEN HASIL HOJANE KE BAAD 
HAMARE LIYE RAST-BAAZI KA TAQAZA KYA HAI? BILKUL WAHI NAHI 
JO HAMARE JAMHURIYAT PASAND YA_ ISHTERAKIYAT PASAND ABNA 
E JINS KELIYE HAI? JIS MASLAK E WTEMAI KO HUM POORI DIYANAT 
KE SAATH  INSANIYAT  KELIYE RAHMAT SAMAJHTE HAIN KYA 
HUMPAR YE FARZ AAID NAHI HOJATE KE APNE MULK AUR APNE 
ABNA E NAU KI WTEMAI ZINDAGI KO ISI MASLAK KE MUTABIQ 
MUNAZZIM KARNE KI JID O JAHAD KAREN? JO CHEEZ JAMHURIYAT 
PASANDON AUR_ ISHTERAKIYAT PASANDON’ KELIYE HAQ HAI WO 
HAMARE LIYE KYOON GHAIR HAQ HAI? 


(Musalman Aur Maujooda Siyasi Kashmakash....... Hissa 3, )9-)¥ Ua) 


(3) TEESRA HANGAMI MUHRIK, JO ALAMI SURAT E HAAL KI 
PAIDAWAR HAI, IS SE MURAD DUNYA KA WO AKHALQI BHURAN HAI 
JO RAFTA-RAFTA AB HAD-E-KAMAL KO PAUNCH CHUKA HAI — 
CHUNACHE , DEKHNE WALI AANKH DEKH RAHI HAI KE INSANI 

ZINDAGI KE GOSHE-GOSHE MEIN FASAD PHOONT PADA HAI, AZEEM 
AKHLAQI QADREN PAMAL HOTI JARAHI HAIN, MAADDA_ PARASTI, 
KHUD-GARZI, NAFSANIYAT, SAMAJI NA-INSAFI AUR SIYASI 
SHAITANAT KA HAR TARAF TOOFAN UMDA HUA HAI, AGAR’ EK 
TARAF INSAN KA MAADDI UROOJ SITARON PAR KAMANDEN DAAL 
RAHA HAI TO DUSRI TARAF IS KI PAST! HAD SE GUZARTI JA RAHI HAI, 
IS KE PAAS AGARCHE DAULAT KA AMBAR_ HAI, MAGAR IS. KI 
INSANIYAT NEELAM HORAHI HAI — APNI ILMI TARAQQIYON KE 
ZARIE IS NE HAR TARAF UJALA PHAILA DIYA HAI, MAGAR IS KE 
BATIN PAR JAHAL KI TAREEKI AUR GEHRI HOTI JA RAHI HAI — WO 
APNI ZINDAGI KELIYE “TAJRUBAAT” AUR “SCIENTIFIC TEHQIQAAT” 
KI RAUSHNI MEIN APNE NAZDEEK ‘BEHTER SE BEHTER’ QAWANEEN 
WAZA KARTA RAHTA HAI, MAGAR MUASHRA HAI KE ROZ BAROZ 
AUR ZYADA UUHANO AUR PECHEEDGIYON KA SHIKAR HOTA CHALA 
JA RAHA HAI - BAINUL AQWAMI TAALUQAT MEIN MUSALEHAT 
PASANDI AUR KHUSH-GAWARI PAIDA KARNE KELIYE BADE-BADE 
KHUSH-NUMA USOOL BANAYE JATE RAHTE HAIN, MAGAR_ INKA 
HASIL QAOMON KE MA-BAIN MAZEED BE-ETEMADI, KHAUF AUR 
KASHEEDGI SE SIWA KUCH NAHI NIKAL RAHA HAI — YE POORI SURAT 
E HAAL BADEEHI TAUR PAR IS HAQEEQAT KA KHULA HUA SABOOT 
HAI KE WO TAHZEEB INTEHAI FASID AUR ZAHREELI TAHZEEB HAI JIS 
KE YE SAB KUCH BARAG WA BAAR HAIN, AUR JIS NE EK TAWEEL 
MUDDAT SE AALAM E INSANI PAR MUSALLAT RAHKAR AB _ISE_ IN 
HAULNAAK TABAHIYON KE KINARE TAK PAHONCHA DIYA HAI — PHIR 
YE IS BAAT KA ELAN BHI HAI KE YE TAHZEEB APNI ZINDAGI KI 
MUHLAT POORI KAR CHUKI HAI — AUR ISKE DIYE HUVE ZAQMON SE 
LAHU-LUHAN ISNANIYAT KE LIYE NAJAAT KI KOI NA KOI RAAH 
KHULNE HI WALI HAI — YE RAAH KOUNSI HOGI AUR IS JANE WALI 
TAHZEEB KI JAGAH DUSRI KONSI TAHZEEB AAYEGI? IS SAWAL KA 
JAWAB NAHI MALOOM KE MUSTAQBIL MEIN KYA MILEGA? LEKIN 
JAHAN TAK ZIMMEDARI KA TAALLUQ HAI, KOI SHAK NAHI KE ISKA 
JAWAB DENE KI AWWALEEN ZIMMEDARI JIS GROH PAR AAID HOTI 
HAl WO UMMAT E MUSLIMA KA GROH HAI — KYOON-KE YAHI WO 

GROH HAI JO SIRF APNE EMAN KI BINA PAR NAHI, BALKE TAREEQ KI 
SHAHADAT KI ROOH SE BHI DUNYA KI SAB SE BAHTAR AUR KAMYAB 
TAHZEEB KA ALAMBARDAR AUR AMEEN' HAI — CHUNACHE IS 
TAHZEEB NE SADYON' TAK’ INSANIYAT KI KAMYAB  TAREEN 
RAHNUMAI KI HAI, AUR JAB IS MANSAB WA MUQAM SE HATI HAI 
TO IS LIYE NAHI HATI HAI KE IS KE ANDAR ZINDAGI KI TAWANAI KI 
YA MAZEED RAHNUMAI KI SALAHIYAT HI NAHI RAH GAYI THI BALKE 
ISLIYE HATI HAI KE DUNYA IS KI PAIRWI KI HIMMAT CHORH BAITHI 
THI — WARNA WO APNE USOOLON KI FITRI SADAQAT, JOHARI 
AFAQIYAT, AADILANA HAISIYAT AUR TAREEQI AZMAT KI BINA PAR 
HAR ZAMANE KI TAMADDUNI ZARURATON AUR AMALI TAQAZON 
KO POORA KARNE KELIYE ITNI HI TAZA-DAM SABIT HOGI JITNI KE 
MAAZI MEIN SABIT HOCHUKI HAI — AGAR MILLAT E ISLAMI APNE 
TASHAKHUS AUR APNI HAISIYAT KA KUCH BHI SHA’OOR RAKHTI HAI 
TO ISE APNI TAHZEEB KI IS KAMIL SALHIYAT AUR DAIMI SALAHIAT 
KA BHI SHA’OOR LAZIMAN HONA CHAHIYE, JISKA FITRI TAQAZA YE 
HAI KE TAHZEEBI AZL WA NASAB KE IS MUGHTANAM MAUQE PAR 
YE MILLAT AMAL KE MAIDAN MEIN LAZIMAN UTAR AAYE, AUR 
KHUD APNI BHI AUR PHIR DUSRON KI BHI ZINDAGI KO_ ISLAMI 
TAHZEEB KE ZEER E SAYA LANE KI JID O JAHAD MEIN MASROOF 
HOJAYE -— WARNA IS WAQT BHI, JABKE DUNYA MAUJOODA 
TAHZEEB SE BEZAR HOKAR KISI AIS! TAHZEEB KI RAAH TAK RAHI HAI 
JO IS KE DUKHON KA MADAWA BAN SAKE, IS KA BA DASTOOR 
KHAMOSHI HI RAHNA, GOYA APNE AUR APNI TAHZEEB KE KHILAF 
NAAKARA HONEKA KHATAE FAISLA DEDENA HAI — TAHZEEB E HAZIR 
KI MAUJOODA HALAT E NAZA TO IS KIELIYE HAYAT E NAU KA EK 
WALWALA ANGEZ PAYAM HAI, AISE WAQT MEIN BHI IS KA HARKAT 
MEIN NA AANA HARGIZ KOI WAJAH E JAWAZ NAHI RAKHTA — AGAR 
WO AB TAK GHAFLAT YA PAST-HIMMATI KI WAJAH SE ISLAMI 
TAHZEEB PAR SABR KIYE BAITHI THI, TO KAM AZ KAM AB IS SABR KO 
BAHER-HAAL ‘BE-SABRI’ SE BADAL JANA CHAHIYE — KHUSHI KI BAAT 
HAI KE WAQT KI YE PUKAR BILKUL HI BE ASAR NAHI RAHI — BALKE 
UMMAT MEIN EK TEDAAT AISE LOGO KI MAUJOOD PAYI GAYI JIN KE 

EHSAS E FARZ KO IS ZABAR-DAST PUKAR NE APNI GIRAFT MEIN 
LELIYA AUR PHIR IS|l EHSAAS NE TAHREEK E ISLAMI KELIYE EK 
MUHRIK KI SHAKAL IKHTIYAR KARLI — BANI E TAHREEK KE YE ALFAZ 
DAR-ASAL IS! AMR —WAQEI KA IZHAR HAI JO US NE TAHREEK KE 
ZAMANA E AGHAZ MEIN LIKHE THE — 


“MERE NAZDEEK YE AISA WAQT DUNYA PAR AARAHA HAI JAB 
EK DAUR KHATAM HOTA HAI AUR DUSRE DAUR KI BUNYAAD 
PADHTI HAI — MAGHRIBI TAHZEEB AUR USKE USOOL PAR KAAM 
KARNE WALON KO JITNA MAUQA MASHYAT E ELAHI KE TAHET 
MILSAKTA THA, BAZAHIR AISA MALOOM HOTA HAI KE WO POORA 
HOCHUKA HAI YA POORA HONE KE QAREEB AALAGA HAI — AB YE 
SAARA NIZAM DARHAM-BARHAM HONA SHURU HOGAYA HAI, AUR 
EK DUSRE NIZAM SE PEHLE JO IZTERABI KAIFIYAT LAZIMAN  TAARI 
HUA KARTI HAl USKA AGHAZ HOCHUKA HAI — AGARCHE AQAMAT E 
DEEN KI KOSHISH HAR ZAMANE MEIN AHL E EMAN PAR FARZ HAI, 
MAGAR KHUSUSIYAT KE SATH AISE WAQT MEIN, JAB KE DUNYA 
HAZIR UL WAQT NIZAMON SE TALAQ TAJRUBAAT KI BINA PAR 
MAYOOS HOTI JARAHI HAI AUR KISI| DUSRE NIZAM KE QAYEM HONE 
KELIYE ZAMEEN HAMWAR HORAHI HAI, DEEN E HAQ KE QAYAAM KI 
KOSHISH KARNA AUR BHI ZYADA ZARURI HAI — JO MAWAQE IS 
WAQT PAIDA HOGAYE HAIN AGAR IN SE FAIDA UTHANE KI KOSHISH 
HUMNE NA KI TO HUM SE SAKHT BAZ-PURS HOGI”- 

NOU’ EYAT 


TAHREEK KE PAS E MANZAR_ KI AUR’ ISKE ASBAB WA 
MUHRAKAT KI YE TAFSEEL IS HAQEEQAT KO BHI WAZEH KARDETI 
HAI KE YE TAHREEK APNI NAU’EYAT KI EK HI TAHREEK HAI, AUR ISE 
MA’ASAR TAHREEKON MEIN SE KISI PAR BHI QAYAS NAHI KIYA JA 
SAKTA — YE SAHI HAI KE IS KA AGHAZ AZADI E WATAN AUR 
TAHAFFUZ E MILLAT KI TAHREEKON KE DAUR E SHABAB MEIN HUA 
THA, MAGAR BILKUL GHALAT HOGA AGAR SIRF IS BINA PAR YE 
KHAYAL KAR LIYA JAYE KE YE BHI INHI JAIS| KOI TAHREEK HAI, JO IN 
HI Kl TARAH HALAATH E ZAMANE KI PAIDAWAR THI AUR KISI WAQTI 
AUR MAHDOOD MAQSAD KI KHATIR WAJOOD MEIN AAYI THI — BILA 
SHUBAH YE HALAATH E ZAMANA BHI IS KE QAYAAM KE_ SILSILE 
MEIN APNI EK AHMIYAT RAKHTE HAI AUR IS BAAB MEIN IN KI ASAR 
ANDAZI KA INKAR NAHI KIYA JASAKTA- LEKIN INKI YE AHMIYAT IS SE 
ZYADA KUCH NAHI THI KE INHONE IS BAARE MEIN ZAHNON KELIYE 
EK ZABARDAST YAAD DAHANI AUR TANBEEH KA KAAM DIYA THA — 
WARNA JAHAN TAK HAQEEQAT E WAQE KA TAALLUQ HAI IS DAWAT 
KA SIRA HALAAT E ZAMANA YA MAFADAT E MULK WA MILLAT SE 
NAHI, BALKE PAIRWAN E ISLAM KE MAQSAD E WAJOOD SE JUDA 
HUA HAI — WO ASLAN SIRF IS LIYE SHURU KI GAYI HAI KE MILLAT E 
ISLAMI APNE DAIMI FARZ E MANSABI SE AHEDA —BARAN HOSAKE — 
ISKA SAAF MATLAB YE HAI KE AGAR IS SADI KE WASAT KE HALAT 
WO NA HOTE JIN MEIN YE TAHREEK SHURU KI GAYI THI TO BHI WO 
SHURU HOTI, YA KAM AZ KAM ISE LAZIMAN SHURU HONA CHAHIYE 
THA — KYOON —KE WO EK DAWAMI FAREEZE KI ANJAAM-DAHI THI, 
JO NA KIS| WAQT KE SAATH MUQAYYID HAI AUR NA KISI JAGAH KE 
SATH — ‘MUSALMAN’ JAHAN , JIS ZAMANE MEIN AUR JIN HALAATH 
MEIN BHI PAYA JAYEGA, WAHAN INSANI ZINDAGI KO DUSRE SARE 
AFKAAR WA NAZARIYAT AUR MAQASAD KI DAGAR SE HATAKAR 
KHALIS ISLAMI BUNYADON PAR TAMEER KARNE KI HAKEEMANA JID 
O JAHD BHI ZARUR PAYI JAYEGI — WARNA IS KA WAJOOD HI YEKSAR 
BE-MAANE HOKAR RAH JEYEGA, WO APNE MISHAN SE BEPARWAH 

AUR APNE FARZ KA TARIK THEHREGA, AUR ANJAAMKAR KHUD BHI 
DONO JAHAN KE KHATRAT KI ZAD MEIN RAHEGA, AUR DUSROUN 
KO BHI DUNYA KI SACHI FALAH AUR AKHIRAT KI NAJAAT SE 
MEHROOM RAKHNE KA EK GUNA MUJRIM QARAR PAYEGA — IS LIYE 
IS HAQEEQAT KO ACHI TARAH ZAHEN NASHEEN KARLENA CHAHIYE 
KE YE TAHREEK MULK AUR MILLAT KI DUSRI TAMAAM TAHREEKON 
SE USOOL O MAQASAD HI KE LEHAZ SE NAHI APNI ASAL AUR APNI 
HAISIYAT KE AITBAR SE BHI BILKUL MUKHTALIF TAHREEK HAI — 


as ed be Fi 5 Eb gla. 


BADI BE-BASEERAT| HOGI AGAR IN MARUZAAT KI BINA PAR YE 
GUMAN KARLIYA JAYE KE PHIR TO IS TAHREEK KO AZAADI E WATAN 
AUR TAHAFFUZ E MILLAT KE IN MAQASID SE KOI DILCHASPI NA 
RAHI HOGI JIN KELIYE DUSRI TAHREKEN JID O JAHAD KAR RAHI THI, 
JIS. TAHREEK KE SAMNE MAQSAD ITNA AZEEM, WASEE AUR 
HUMAGEER RAHA HO KE TAMAM NAQIS AUR FASID NIZAMON SE 
MULK KO YEKSAR MEHFOOZ RAKHKAR YAHAN KHUDAI HIDAYAT 
PAR BABNI KAMIL O MUKAMMAL NIZAM E ADAL QAYEM KIYA JEYE, 
AKHIR IS SE ZYADA DUSRI KONSI TAHREEK WATAN KI AZADI AUR 
MILLAT KE TAHAFFUZ KI KHWAHISHMAND AUR ISKA ZARIA BAN 
SAKTI THI? YE ‘AZADI’ AUR YE ‘TAHAFFUZ’ TU ISKE MAQASID MEIN 
AAP SE AAP SHAMIL THE ALBATTA YE ‘AZADI’ WO AZADI NAHI THI 
JO DUSRON KA MUTAMMAH E NAZAR BANI HUI THI, AUR NA YE 
‘TAHAFFUZ’ WO TAHAFFUZ THA JISE TAHAFFUZ SAMJHA JA RAHA 
THA, BALKE IS SE BUNYADI TAUR PAR MUKHTALIF THA — IN DONO 
KE DARMIYAN WAHI FARQ THA JO ASMAN_ KI BULANDI AUR 
ZAMEEN KI PASTI MEIN HAI AUR ISI LIYE IN MAQASID KE HASOOL 
KELIYE IS TAHREEK KE TAREEQE BHI WO NAHI THE JINHE DUSRON 
NE IKHTIYAR KAR RAKHA THA — DUSRI TAHREEKON KI MATLOOBA 
AZADI TO SIRF YE THI KE IS MULK PAR SE EK GHAIR QAOM KI 
HUKUMAT KHATAM HOJAYE AUR ISKA IKHTEDAR E AALA IS KE 
BASHINDO KI TARAF MUNTAQIL HO, LEKIN TAHREEK E ISLAMI KE 
NAZDEEK MATLOOBA AZADI YE THI KE YAHAN KE LOGO KO SIRE SE 

INSANI HUKUMAT HI SE NAJAT MIL JAYE AUR IKHTEDAR E AALA US 
HAKIM E MUTLAQ KA TASLEEM KARLIYA JAYE JIS KE SIWA FILWAQE 
KOI SAHEB E IKHTEDAR HI NAHI HAI, AUR JIS KI ITA’AT-GUZARI HI 
INSAN KA SAB SE BADA SHARF AUR USKI HAQEEQI AZADI HAI, ISKA 
NISHANA SIRF ANGREZ KI HAKIMIYAT KA KHATMA NAHI, BALKE HAR 
INSANI HAKIMIYAT KA KHATMA THA — IS KI NAZAR MEIN AGAR 
BARTANWI HUKUMAT ‘SAMRAJ’ THI TO HINDUSTANIYON KI APNI 
HUKUMAT BHI ‘SWARAJS’ NAHI THI — GHARZ IS KE NAZDEEK INSANI 
IKHTEDAR AUR INSANI HAKIMIYAT HI ASAL GHULAMI THI, KHWAH 
WO KISI KI BHI HO AUR ASAL AZADI SIRF YE THI KE HAR’ INSANI 
HAKIMIYAT Kl BEDIYAN KAT JAYEN AUR KHUDA KE BANDE APNE 
FARMARAWA E HAQEEQI KE TABE BANKAR APNI POORI ZINDAGI 
ISKI FALAH-BAKSH HIDAYATON KE MUTABIQ BASAR KARNE_ KELIYE 
AZAAD HOJAYEN — ISI TARAH AURON KE KHAYAL MEIN MILLAT KA 
MATLOOB TAHAFFUZ SIRF YE THA KE APNE MUSTAQBIL KI TAMEER 
KARNE AUR APNI ZINDAGI KA NIZAM CHALANE MEIN MUSALMAN 
QAOM, BILKUL AZAD AUR KHUD-MUKHTAR HO AUR_ KOI DUSRI 
TAQAT AADE NA AA SAKE LEKIN TAHREEK E ISLAMI KE NAZDEEK 
MILLAT KA MATLOOBA TAHAFFUZ YE THA KE APNA MUSTAQBIL 
TAMEER KARNE AUR APNI ZINDAGI KA NIZAM CHALANE MEIN 
MUSALMAN AZAD WA KHUD-MUKHTAR TO HO, MAGAR_ BILKUL 
AZAD AUR KHUD-MUKHTAR HARGIZ NA HO AUR IS MUAMLE MEIN 
NA SIRF YE KE KOI DUSRI TAQAT AADE NA AA SAKYE, BALKE WO 
KHUD BHI ADE NA AA SAKE — YANI INKE SAMNE NA APNI RAEN HO, 
NA APNI KHWAHISHEN, NA APNE MAADDI MAFADAAT HO AUR NA 
APNE QAOMI JAZBAAT, DO LAFZON MEIN YE KE WO KHUD NA HO, 
BALKE SIRF ISLAM HO — ISI KE MAFAD PAR INKI NIGAHEN MARKOOZ 
HON, AUR ISI KO APNI AUR BAQI DUNYA KI ZINDAGI KA NIZAM 
BANANE KELIYE INKI DILCHASPIYAN, INKE ARZUYEN, INKI JAZBAAT 
AUR INKI SARGARMIYAN WAQF HON —- KYOON —-KE MILLAT E 
ISLAMIA JIS MILLAT KA NAAM’ HAI, USKA HAQEEQI TAHAFFUZ 
DARASAL ISLAM HI KE TAHAFFUZ KA PARTO HOTA HAI, AUR ISE JO 
TAHAFFUZ ISLAM KE TAHAFFUZ KE NATEEJE MEIN HASIL NAHI HOTA 

WO IS KA TAHAFFUZ NAHI BALKE FIL WAQE ADAM-TAHAFFUZ HOTA 
HAI — 


YE HAIN WO MAKHSOOS HAQAIQ JIN KE SATH TAHREEK E 
ISLAMI NE APNE SAFAR KA AGHAZ KIYA HAI — ZARURI HAI KE IS KE 
BARE MEIN KUCH AUR MALOOM KARNE SE PAHLE IN AHEM AUR 
BUNYADI BATON KO ACHI TARAH ZAHEN NASHEEN KARLIYA JAYE - 


NASB UL AIN 


USOOLI AUR DASTOORI TA’BEER 


TAHREEK E ISLAMI KA MAQSAD AUR NASB UL AIN “AQAMAT E DEEN” HAIN 
YANI EK AISE JAAME AUR HAMAGEER NIZAM E ZINDAGI KA QAYAM JO 
APNE TASAWWUR E HAYAT, APNE USOOL, APNE MAQASID AUR APNE 
TAFSEEL] QAWANEEN, HAR CHEEZ MEIN TAMAAM-TAR ALLAH RABBUL 
ALAMEEN KE AHKAAM O HIDAYAAT PAR MUSHTAMIL HO — IS KE DASTOOR 
MEIN YE NASB UL AIN IN LAFZON MEIN BAYAN KIYA GAYA HAI — 


“JAMAT E ISLAMI HIND KA NASB UL AIN AQAMAT E DEEN HAI, JISKA 
MUHRIK SIRF RAZA E ELAHI AUR FALAH E AKHIRAT KA HASOOL HAI” (PAGE 7) 


CHUNKE KIS] TAHREEK KE ANDAR USKE NASB UL AIN KI HAISIYAT 
WAHI HUA KARTI HAI JO INSANI JISM MEIN DIL Kl HOT! HAI, WAHI ISKE 
USOOLON KA, IS KE TAREEQE KAR KA, ISKE AFKAAR O TASAWWURAT KA 
AUR ISKE MIZAAJ KA SAR-CHASHMA HAU KARTA HAI — IS LIYE ISE 
SAMAJHNE KELIYE SAB SE BUNYADI ZARURAT YE HOTI HAI KE PAHLE ISKE 
NASBUL AIN KO POORI WAZAHAT SE ACHI TARAH SAMAMJH LIYA JAYE — 
JAHAN TAK TAHREEK E ISLAMI KA TAALUQ HAI, IS KE BARE MEIN BHI YE 
BAAT NA SIRF YE KE NAGUZEER HAI, BALKE GHAIR-MAMULI HAD TAK 
NAGUZEER HAI — KYOON-KE ISKA NASB UL AIN APNI NAU’IYAT KA WAHED 
NAZB UL AIN HAI, AUR IS NASB UL AIN KI TA’BEER KA TAALUQ LAZMI TAUR 

PAR CHAND AISI MAKHSOOS ISTELAHAT SE HAI, JINKE SAH| AUR POORE 
MAFHOOM SE AAJ KA ZAHEN BIL-UMOOM NA-WAQIF BHI HAI AUR NA- 
MANOOS BHI - IS LIYE IS TAHREEK KE BARE MEIN DUSRI TAMAAM 
TAFSILAAT MALOOM KARNE SE PAHLE QATA’E ZARURI HAI KE IS KA NASB 
UL AIN ACH] TARAH RAUSHINI MEIN AJAYE — TA’KE NA SIRF ISE APNI SAHI 
SHAKAL MEIN DEKH LIYA JAYE BALKE POORI TAHREEK SE SAHI WAQFIYAT KI 
SHAH-KALEED BHI HAATH AJAYE — 


WAZAHAT TALAB UMOOR 


NASB UL AIN KI IS MUJAMMIL DASTOORI TA’BEER KE WO AHEM 
UMOOR AUR FAISLAKUN NUKAAT, JIN KI WAZAHAT ZARURI HAI AUR JINHE, 
TAHREEK KA SAHEEH TA’ARUF HASIL KARNE KELIYE LAZIMAN ZAHEN- 
NASHEEN RAKHNA CHAHIYE, HASB E ZEL HAIN: 


(1) DEEN SE MURAD SIRF DEEN E ISLAM 


IS TABEER MEIN, DEEN, KA LAFZ BAZAHIR AAM HAI AUR WO KISI 
KHAAS DEEN KELIYE ISTEMAL NAHI KIYA GAYA HAI, MAGAR AMR-WAQE YE 
NAHI HA] AUR MA’AANAN IS KE ANDAR TAKHSEES WA TA’EEN QAT’AN 
MAUJOOD HAI — YANI IS SE MUTAYYIN TAUR PAR EK KHAAS DEEN — DEEN E 
ISLAM -- HI MURAD HAI, KOI AUR DEEN, YA DEEN KA KOI AAM AUR GHAIR 
MUTAYYIN MAFHOOM HARGIZ MURAD NAHI HAI — CHUNACHE PICHLI 
BAHES KE ANDAR IS TAKHSEES KI WAZEH BUNYAAD AUR NA-QABIL E INKAR 
DALEEL SAAF MAUJOOD DEKHI JASAKTI HAI JIS MEIN TAFSEEL SE BATAYA JA 
CHUKA HAI KE AGARCHE HAR WO HIDAYAT NAMA JO KISI BHI DAUR MEIN 
AUR KISI BHI QQOM YA MULK KE ANDAR ALLAH TA’ALA KI TARAF SE NAZIL 
HUA THA, DEEN E HAQ HI THA, AUR LAZMI ITTEBA HI KELIYE NAZIL HUA 
THA, LEKIN ISKE BAWAJOOD KHUD ALLAH RABBUL ALAMEEN HI KE QATA’! 
FAISLE AUR WAZEH ELAN KI BINA PAR POORI DUNYA MEIN AB IS KA AKHRI 
DEEN, ISLAM HI WO TANHA DEEN HAI JISE USKI MANZOORI KI SANAD HASIL 
HAI, JIS KA ITTEBA HAR EK KELIYE ZARURI HAI AUR JISKI PAIRWI KARKE HI 
INSAN APNE IS FAREEZA E EBADAT SE AHDA-BARA HO SAKTA HAI JISKE LIYE 

WO PAIDA KIYA GAYA HAI — HAQEEQAT WEQA’! JAB YE HAI TO’AQAMAT E 
DEEN’ SE MURAD BIL-BADAHAT SIRF AQAMAT E ISLAM HI HO SAKTI HAI — 


SAWAL KIYA JASAKTA HAI KE PHIR NASB UL AIN KI TA’BEER SAAF 
TAREEQE PAR ‘AQAMAT E ISLAM’ HI KE LAFZON SE KYOON NAHI KARDI 
GAYI, AUR ISKE BAJAE AQAMAT E DEEN KI ISTELAH KYOON WAZEH KI GAYI? 
IS KA JAWAB YE HAI KE ‘ISLAM’ KE PAS E MANZAR AUR ‘DEEN’ KI TAREEQI 
HAQEEQAT KA TAQAZA THA KE AISA HI KIYA JAYE — IS ‘PAS E MANZAR’ AUR 
IS7HAQEEQAT’ AUR GUZISHTA SAFHAT MEIN WAZAHAT SE BAYAN KIYA 
JACHKA HAI — JISKA KHULASA YE HAI KE ISLAM NA TO KOI NAYA DEEN HAI 
NA KIS! DUSRE DEEN E KHUDA WANDI KA HAREEF, BALKE USI SILSELA E 
HIDAYAT YA DEEN E HAQ KI AKHRI KADI HAI JO IBTEDA SE NAZIL HOTA 
RAHA HAI — ALBATTA ISE DUSRE ASMANI MAZAHEB KE MUQABLE MEIN 
CHAND AHEM TAREEN IMTIYAZAAT ZAROOR HASIL HAIN — MASALAN YE KE 
ISKI HAISIYAT ALLAH TA’ALA KI AKHRI HIDAYAT NAME KI HAI, IS KI NAU’IYAT 
BAIN AL INSANI HAI, WO HAR PAHLU SE EK MUKAMMIL AUR HAMAGEER 
NIZAM E HAYAT HAI, IS KA NUZOOL SARI DUNYA KE LIYE AUR HAMESHA 
KELIYE HAI, AUR AB ISI KE ITTEBA PAR AKHIRAT KI NAJAT AUR DUNYA KI 
FALAH MAUQOOF HAI — LEKIN IN SAARI BATON KE BAWAJOOD APNI ASAL 
KE AITBAR SE, AUR APNI BUNYADI TALIMAAT AUR APNE MAQASID MEIN , 
DUSRA AASMANI MAZAHIB SE ZARA BARABAR BHI MUKHTALIF NAHI HAI — 
IS KE MAANE WAZEH TAUR PAR YE HUVE KE IS DEEN KI AQAMAT FIL-WAQE 
SABHI DEENON KI AQAMAT HAI AUR ISKE ZARIE INKE BHI NUZOOL KE 
MAQASID NA SIRF YE KE POORE HOJATE HAIN, BALKE APNI BAHTAREEN 
SHAKAL MEIN POORE HOJATE HAIN - ZAHIR HAI KE YE EK AISI AZEEM 
SADAQAT AUR GHAIR MAMOOLI HAQEEQAT AUR NAFS UL AMRI THI, JISE 
NAZAR ANDAAZ KARDENE KE BAAD ISLAM KI HAISIYAT SAMJHI HI NAHI JA 
SAKTI — IS LIYE MUNASIB HI NAHI, BALKE ZARURI SAMJHA GAYA KE 
‘AQAMAT E ISLAM’ KE BAJAE ‘AQAMAT E DEEN’KE ALFAZ LAYE JAYEN TA’KE 
YE HAQEEAT NUMAYA HOJAYE KE TAHREEK E ISLAMI KA NASB UL AIN JIS 
DEEN KI AQAMAT HAI WO DAR-ASAL WAHI EK DEEN E HAQ HAI JO NAU E 
INSANI KE AGHAZ SE MUKHTALIF QQOMON, ZAMANO AUR MULKON MEIN 
MUSALSIL NAZIL HOTA RAHA HAI JIS KI! BUNYADI TALIMAAT BHI HAMESHA 
EK S| RAHI HAl AUR USOOL O MAQASID BHI EKSAN RAHE HAIN, AUR JO 

APNE AKHRI STAGE AUR APNI KAMIL TAREEN HAYYAT KO PAHONCHKAR 
‘ISLAM’ KE NAAM SE MAUSOOM HUA HAI — YAQEENI BAAT HAI KE AGAR 
AISA NA KIYA JATA AUR NASB UL AIN KI DASTOORI TA’BEER MEIN ‘DEEN’ KE 
BAJAE ‘ISLAM’ HI KA LAFZ RAKHA GAYA HOTA TO YE AZEEM HAQEEQAT 
ANKHON SE OJHAL RAEH JAATI, HALANKE ISE KIS! TARAH OJHAL NAHI 
RAHNA CHAHIYE THA - CHUNACHE SIRF ITNA HI KAFI NAHI SAMJHA GAYA 
KE ISLAM KE BAJAE DEEN KA LAFZ LAYA JAYE BALKE SATH HI ‘TASHREEH’ KE 
ZARIE IS AHEM HAQEEQAT KO ZAROORI HAD TAK NUMAYA BHI KARDIYA 
GAYA HAI JISKE ALFAZ YE HAI : 


“AQAMAT E DEEN MEIN LAFZ ‘DEEN’ SE MURAD WO DEEN E HAQ HAI, 
JISE ALLAH RABBUL ALAMEEN APNE TAMAAM AMBIYA KE ZARIE 
MUKHTALIF ZAMANO MEIN AUR MUKHTALIF MULKON MEIN BHEJTA RAHA 
HAI AUR JISE AKHRI AUR MUKAMMIL SURAT MEIN TAMAAM INSANO KI 
HIDAYAT KE LIYE APNE AKHRI NABI HAZRAT MOHAMMED SALLALHU ALAIHI 
WA SALLAM KE ZARIE, AUR JO AB DUNYA MEIN EK HI MUSTANAD, 
MAHFOOZ AUR INDALLAH MAQBOOL DEEN HAI, AUR JISKA NAAM ISLAM 
HAI” — (DASTOOR PAGE 8) 


(2) KHALIS USOOLI NAU’IYAT 


YE NASB UL AIN APNI NAU’IYAT MEIN WAZEH TAUR PAR EK KHALIS USOOLI 
AUR TASWWURATI NASB UL AIN HAI —ISKE ANDAR KISI BHI MAADDI 
RISHTE KE MAFAD AUR MUSALHE KO MAQSADIYAT KA MUQAM HASIL 
NAHI — NA YE KIS! QQOM YA NASL KO APNE SAMNE RAKHTA HAI NA KISI 
RANG YA ZABAN KO, NA ISE KIS!| TABQE YA GROH SE KOI DIL-CHASPI HAI 
AUR NA KISI MULK YA SAR-ZAMEEN SE — YE KUCH BUNYADI HAQAIQ, 
AQAID WA TASAWWURAT AUR ZINDAGI KE EK KHAAS TAREEQE AUR NIZAM 
KA NAAM HAI, IS KI NIGAH KULLIYATAN AUR KHALISATAN, INSANI, AKHLAQI 
AUR ROHANI NIGAH HAI — ISE INSAN SE BAHAISIYAT INSAN BAHES HAI — YE 
FIL WAQE, MUSLIM WA GHAIR-MUSLIM, AMEER WA GHAREEB, KAALE, 
GORE, SARMAYEDAR, MAZDOOR AUR KHUS-HAAL WA BAD-HAAL, SABHI 
KELIYE HAI — SAB ISKE MUKHATIB AUR MATLOOB HAIN — HAR WO FARD O 

BASHAR ISKA ‘APNA’ HAI JO ALLAH AHKAMUL HAAKIMEEN KI HAAKIMIYAT 
AUR MABOODIYAT KO SACHE DIL SE TASLEEM KARE, APNE AAP KO ISKE 
‘DEEN’ AUR HIDAYAT NAME KE SUPURD KARDE, AUR ISKI ‘RAZA’ AUR 
‘AKHIRAT KI FALAH, KO APNA HAQEEQI MATLOOB WA MAQSOOD BANAYE, 
AUR JO AISA NA KARE WO ISKA GHAIR HAI. KHWAH WO KISI BHI QAOM YA 
SAR-ZAMEEN SE TAALUQ RAKHTA HO — ISKA ‘HAREEF’ SIRF EK HAI AUR WO 
HAI KHUDA SE BAGHAWAT KA RAWAYYA, KOI BHI FARD YA GROH NAHI — 
ISKA ‘AZEEZ’ BHI SIRF EK HI HAI AUR WO HAI KHUDA KI BANDAGI KA TARZ E 
AMAL, KOI BHI SHAKS YA KOI BHI QAOM NAHI — ISKI SAARI DIL-CHASPIYAN 
BAS ISI EX NUKTE PAR MARKOOZ HAIN AUR IS SE HATKAR KISI AUR SHAI KO 
KOI AHMIYAT DE-DENE KA SAWAL IS KELIYE QAT’AN KHARIJ AZ BAHAS HAI — 


(3) | DEEN KE MAFHOOM KI HADEN 


INSAN KE ZAHEN MEIN KUCH TASWWURAT HOTE HAIN AUR KHARIJ MEIN 
ISKE KUCH AAMAL HOTE HAIN, JO DAR-ASAL INHI TASWWURAT KA 
MAZHER HUA KARTE HAIN — INSANI ZINDAGI TAMAAM-TAR INHI DO 
CHEEZON SE EBARAT HOTI HAI — ISLAM IN DONO HI SE BAHES KARTA AUR 
IN KE BARE MEIN HIDAYATEN DETA HAI — YE HIDAYATEN HAMA-JEHTI AUR 
HAMA-GEER NAU’IYAT KI HAI, INSAN KE ZAHIR YA BATIN KA KOI EK BHI 
PAHLU AUR ISKE FIKR O AMAL KA KOI EK BHI GOSHA AISA NAHI HAI JO IN 
HIDAYAAT SE AZAD HO — WO JAHAN KAINAAT KE BAARE MEIN ZARURI 
HAQAIQ SE BA-KHABAR KARTA HAI AUR KHALIQ E KAINAAT KI ZAAT O SIFAT 
KE BARE MEIN SAHI AQAID KI TALQEEN KARTA HAI, INSAN KE APNE KHUDA 
SE TAALUQ KI THEEK-THEEK NAU’IYAT KI TAYYIN KARTA HAI AUR IS KI 
ITA’AT, RAZAJOI AUR PARASTISH KE TAREEQON KI TALEEM DETA HAI, ACHE 
AKHLAQ KI HIDAYAT DETA HAI AUR NAFS E INSANI KA TAZKIYA KARTA HAI, 
WAHIN INSAN KI KHANGI, AAILI, KAROBARI, MASHRATI, MA’AASHI, SIYASI, 
GHARZ POORI INFRADI WA WTEMAI ZINDAGI KELIYE BHI AHKAM WA 
QAWANEEN DETA HAI — IS TARAH EBADAT GAH SE LEKAR TAMADDUNI AUR 
JTEMAI MUAMLAT KE DOOR O DARAS GOSHON TAK ZINDAGI KE HAR 
MAS’ALE KO WO APNE DAERE MEIN LIYE HOYE HAIN AUR ISKA HAR HUKM 
CHAHE WO JIS MUAMLE SE BHI MUTALLIQ HO ‘DEEN’ HI HAI, AUR ISKI 
BAJA-AWRI ZARURI AUR SHART E DINDARI HAI — DASTOOR MEIN ‘DEEN’ KI 

TASHREEH KARTE HUVE ISKI IS JAAMA’IYAT KO IS TARAH BAYAN KIYA GAYA 
HAI: 


“YE DEEN INSAAN KE ZAHIR O BATIN AUR USKI ZINDAGI KE TAMAAM 
INFRADI AUR UTEMAI GOSHON KO MUHEET HAI — AQAID, EBADAAT AUR 
AKHLAQ SE LEKAR MA’EESHAT, MAASHRAT AUR SIYASAT TAK INSANI 
ZINDAGI KA KOI EK SHOBA BHI AISA NAHI HAI JO ISKE DAERE SE KHARIJ 
HO”- (PAGE 7,8) 


(4) | AQAMAT KA MAFHOOM 


AQAMAT KE LAFZI MAANE KISI THOS CHEEZ KO BILKUL SEEDHI KARDENE YA 
SEEDHI KHADI KARDENE KE HAIN AUR JAB IS LAFZ KA ISTEMAL AISI 
CHEEZON KE LIYE HOTA HAI JO THOS NA HO TO US WAQT ISKE MAANE HAR 
HAISIYAT SE DARJA E KAMIL TAK PAHONCHA DENE KE HOTE HAIN, JAISA KE 
MANTAQI TAUR PAR HONA HI CHAHIYE THA — KYOON- KE KIS] THOS CHEEZ 
KO BILKUL SEEDHI KHADI KARDENE KA HASIL YE HOTA HAI KE ISKA POORA 
WAJOOD APNE SAARE HUSN O QABAH KE SAATH BILKUL NUMAYA HOJATA 
HAI — ISLIYE KISI AIS| CHEEZ KO JO THOS NA HO, ‘KHADI KARDENE’ KA 
MAFHOOM WA MUDDA’AA ISKE SIWA KUCH AUR HO HI NAHI SAKTA KE ISE 
APNI ASAL SIFAT AUR APNE AMAL O ASAR KE LEHAZ SE POORI TARAH BARO 
E KAR LADIYA JAYE — IS WAZAHAT KE PESH E NAZAR DEEN KI AQAMAT KE 
MAANE YAHI HO SAKTE HAI, AUR YEHI HAI KE ISKE SAARE EHKAAM O 
MUTALBAAT KO INSANI ZINDAGI MEIN IS TARAH NAFIS KARDIYA JAYE KE 
HAR DEKHNE WALI ANKH KO ISKA MUAKAMMIL SARA-PAA NAZAR AJAYE — 
CHUNKE YE AHKAM E DEEN HAMAGEER NAU’IYAT KE HAIN, AUR POORI 
ZINDAGI KO MUHEET HAIN, JAISA KE ABHI MALOOM HO CHUKA, ISLIYE 
‘AQAMAT E DEEN’ KA MAFHOOM O MUDDA’AA WAZEH TAUR PAR YE HUA 
KE HAMARI YE ZINDAGI POORI KI POORI IN AHKAM KE TAHET AAJAYE, AUR 
WO AHKAM APNI SAHI SHAKAL MEIN APNI HAQEEQI ROOH KE SATH, HAR 
TARAF JAARI O SAARI HOJAYE, AUR ZINDAGI KA KOI SHOBA AUR KOI 
MUAMLA BHI INKI PAIRWI KE SHARAF SE BE- BAHRA NA RAHE — ZAHNON 
MEIN WAHI AQAID WA NAZARIYAT GAHRE JAME HUVE HON, JINHE IS DEEN 
NE HAQ KAHA HAI, ALLAH KI BANDAGI IS TARAH KI JAYE JIS KI USNE 

TALEEM DI HAI, LOGON KI SEERAT IS SAANCHE MEIN DHALI HUI HO JO 
USNE FARAHAM KI HAI, UN AKHLAQIYAT KA DAUR- DAURA HO JIN KI ISNE 
TAYYIN KI HAI, INSAN KI NUIT ZINDAGAI SE LEKAR USKI MAASHRAT, USKE 
TAMADDUN, USKI MA’EESHAT, USKI SIYASAT AUR USKI BAINAL AQWAMI 
TAALUQAAT TAK HAR CHEEZ PAR IN QAWANEEN O ZAWABIT KI AMAL-DARI 
HO JINKI USNE HIDAYAT DI HAI — GHARZ INSAN POORI TARAH USKE RANG 
MEIN RANG GAYA HO, AUR APNE HAR HAAL, HAR MOQAM AUR HAR KAAM 
MEIN BAS ISI DEEN KE TA’BEDARI MEIN MUNAHMIK AUR ISI KI MANSHA KI 
TAKMEEL KELIYE WAQF NAZAR AATA HO — IS POORI BAAT KO DASTOOR NE 
CHAND LAFZON MEIN JAAMIYAT KE SAT SAMETKAR IS TARAH BAYAN KIYA 
HAI: 


“IS DEEN KI AQAMAT KA MATLAB YE HAI KE KIS] TAFREEQ WA TAQSEEM KE 
BAGHAIR IS POORI DEEN KI MUKHLISANA PAIRWI KI JAYE, AUR HAR TARAF 
SE YEKSU HOKAR KI JAYE, AUR INSANI ZINDAGI KE INFRADI WA UTEMAI 
TAMAAM GOSHON MEIN ISE IS TARAH JAARI WA NAFIZ KIYA JAYE KE FARD 
KA IRTEEQA MUASHRE KI TA’MEER AUR RIYASAT KI TASHKEEL SAB-KUCH ISI 
DEEN KE MUTABIQ HO”- (PAGE 8) 


(5) GHAYAT E MAQSOOD 


TAHREEKON' KA EK NASB UL AIN HUA KARTA HAI AUR EK INKIHAQEEQI 
GHAYAT HOTI HAI, JO IS NASB UL AIN KE PAS E PUSHT HUA KARTI HAI — 
‘HAQEEQI GHAYAT’ SE MURAD WO ASAL MAQSOOD HAI JIS KI KHATIR YE 
NASB UL AIN IKHTIYAR KIYA JATA HAI — NASB UL AIN KO QALIB AUR 
GHAYAT MAQSOOD KO ISKI ROOH SAMAJHIYE — MISAL KE TAUR PAR 
COMMUNIST TAHREEK KO LE-LI-UIYE — IS TAHREEK KA NASB UL AIN 
PAROOLTARI NIZAM KA QIYAM HAI, MAGAR FI NAFSIHI YE NIZAM ISKI ASAL 
GHAYAT MAQSOOD NAHI HAI, BALKE YE HAI — JAISA KE ISKA DAWA HAI — 
KE MAHNAT KASHO, MAZDOORO AUR KISANO KE SATH POORA-POORA 
MASHI INSAF HO, INHE SAARI ZARURIYAT E ZINDAGI FARAHAM HO — INKA 
ISTEHSAL NA HONE PAYE — COMMUNISM AGAR PAROOLTARI KO APNA 
INQELAB NASB UL AIN QARAR DETA TO SIRF IS LIYE KE ISKE KHAYAL MEIN 
YEHI INQALAB US GHAYAT MAQSOOD TAK PAHONCHNE KI WAHED SABEEL 

HAI AUR ISI NIZAM KE WAJOOD PAR IS MAQSAD KA HASOOL MAUQOOF 
HAI — GHAUR O FIKR KE BAAD AAP DUSRI TAMAAM TAHREEKON KA 
MUAMLA BHI AISA HI PAYENGE AUR INHI MEIN TAHREEK E ISLAMI BHI 
SHAMIL DIKHAI DEGI — CHUNACHE ISKA NASB UL AIN AGAR ‘AQAMAT E 
DEEN’ HAI TO ISKI GHAYAT MAQSOOD INSAN KI UKHRAWI ZINDIGI KI NAJAT 
O FALAH HAI AUR ASAL AHMIYAT QUDRATI TAUR PAR ISI CHEEZ KI HAI, 
JISKE BAGHAIR AQAMAT E DEEN KA NASB UL AIN EK LAFZ BE-MAANE HAI — 
ISKA MATLAB YE HUA KE JO SHAKS BHI IS NASB UL AIN KO APNATA HAI USE 
WO SIRF IS LIYE APNATA HAI, YA KAM AZ KAM YE KE ISE LAZIMAN IS LIYE 
APNANA CHAHIYE KE ISKE ZARIE WO APNE KHUDA KI RAZA HASIL KAR 
SAKEGA, USK] RAHMAT AUR MAGHFIRAT SE HAMKINAR HO SAKEGA AUR 
USKI UKHRAWI ZINDAGI KAMYAB AUR BA-MURAD HOSAKEGI — IS EK 
MAQSOOD, IS EK MATLOOB AUR IS EK MURAKKAS AARZO KE SIWA ISKA KOI 
HAQEEQI MAQSOOD O MATLOOB BILKUL NA HOGA — ZAHIR HAI KE YE 
INTEHAI GHAIR MAAMULI AHMIYAT KI BAAT THI, AUR BILKUL ZARURI THA 
KE ISE HAR WAQT NIGAHON MEIN RAKHA JATA — CHUNACHE YEHI 
ZARURAT AUR MASLEHAT THI JIS KE PESH E NAZAR NASB UL AIN KE DEGAR 
AHEM NUKTON KO JAHAN TASHREEH KE ZARIE ZELI TAUR PAR WAZEH AUR 
NUMAYA KIYA GAYA HAI, WAHAN IS SAB SE KHAAS AUR SAB SE BUNYADI 
NUKTE KO KHUD NASB UL AIN HI KI USOOLI TA’BEER MEIN SHAMIL RAKHA 
GAYA HAI - 


YE BAAT KE “RAZA E ELAHI AUR FALAH E AKHIRAT KA HUSOOL” 
AQAMAT E DEEN KI JID O JAHAD PAR KYOON MAUQOOF HAI, PICHLI BAHSO 
MEIN BA-KHOOBI WAZEH KI JACHUKI HAI, JAHAN BATAYA GAYA HAI KE 
INSAN KA MAQSOOD E WAJOOD AGAR ALLAH KI EBADAT HAI TO US 
EBADAT Kl MATLOOBA BAJA-AAWRI KA SAHEEH AMALI SHAKAL HI KA 
DUSRA NAAM ‘AQAMAT E DEEN’ HAI — 


(6) DUNYAWI FALAH BEHTAREEN ZAMANAT 


YE NASB UL AIN APNI HAQEEQI GHAYAT KE MADDE NAZAR TAMAAM-TAR 
AKHIRAT KI FALAH WA SA’ADAT SE MUTALLIQ HONE KE BAWAJOOD 

DUNYAWI ZINDAGI KI FALAH SE BHI BETAALLUQ NAHI HAI — BALKE POORI 
TARAH MUTAALLIQ HAI — CHUNACHE HAQEEQAT WAQA’E YE HAI KE 
DUNYA MEIN INSANI MUASHRE KO JO AMAN O SALAMATI, JO SUKOON O 
MASARRAT, JO KHUSH-HAALI AUR IQBAL-MANDI IS KE TUFAEL MUAYASSAR 
AATI HAI ISKI NAZEER DUSRA KOI NIZAM E FIKR O AMAL NA PESH KARSAKA 
AUR NA PESH KARSAKTA HAI — IS TARAH YE NASB UL AIN DUNYA AUR 
AKHIRAT DONO JAHAN KI KAAMRANIYON KA ZAMIN HAI — FARQ SIRF YE 
HAI KE AKHIRAT KI KAAMRANI ISKA HAQEEQI MAQSOOD HAI JABKE DUNYA 
KI KAAMRANI ISKA ZIMNI FAIZAN HAI — IS BAAT KA SABOOT KE ‘DEEN KI 
AQAMAT’ DUNYAWI FALAH KI BHI BAHTAREEN ZAMANAT HAI, TAREEKH 
BHI PESH KAR CHUKI HAI AUR ISLAM KE BUNYADI TASAWWURAT AUR ISKI 
TALIMAAT MEIN BHI NUMAYA TAUR PAR MAUJOOD PAYA JATA HAI — IN 
TASAWWURAT MEIN SE EK TO INSAN KI NAU’EE HAISIYAT KE BARE MEIN 
ISKA YE TASAWWUR HAI KE DUNYA MEIN KHALIQ E KAINAT KA KHALEEFA 
AUR NAIB E IKHTEDAR BANAKAR PAIDA KIYA GAYA HAI, DUSRE HAYAT E 
INSANI KE BARE MEIN ISKA YE KAHNA HAI KE ISK] DUNYA AUR AKHIRAT 
MIEN KOI TAKRAO TO DAR-KINAR KOI BE-RABTI BHI NAHI HAI, BALKE 
YAHAN SE LEKAR WAHAN TAK EK TASALSUL HAI AUR EK HI ZINDAGI HAI 
JISKE IBTEDA] DAUR KA NAAM DUNYAWI ZINDAGI AUR AKHRI DAUR KA 
NAAM UKHRAWI ZINDAGI HAI — IS SURAT E WAQE’A KI BINA PAR ISLAM KI 
TALIMAAT KA BHI HAAL QUDRATI TAUR PAR YEHI HAI KE WO NA 
MAHDOOD HAI NA DUNYA SE BE-TAALLUQ AUR AKHIRAT KELIYE 
MAKHASOOS, BALKE DUNYAWI MASA’IL O MUAMLAAT KO BHI WO USI 
TAWAJJU AUR HAMAGEERI KE SATH ZER E BAHES LATI HAI AUR EK-EK 
MAS’ALE KE BARE MEIN WAZEH RAAHNUMAYI KARTI HAI JIS TARAH KE 
AKHIRAT KE MUAMLE MEIN KARTI HAI — YE TALIMAAT ITNI MUTAWAZAN, 
ITNI AADILANA AUR ITNI HAQEEQAT PASANDANA HAI KE INKE NIFAZ KE 
BAAD INSANI ZINDAGI MASAIL KI PECHEED-GIYON KE AZAAB SE POORI 
TARAH MA’MOON HOJATE HAI — IN SAB BATON KI MAUJOODGI MEIN 
ISLAM KA DUNYAWI FALAH WA AZMAT KI BAHTAREEN ZAMANAT HONA EK 
NA-QABIL E INKAR HAQEEQAT HI KAHA JASAKEGA — DASTOOR NE DEEN KE 
IS AHEM AUR IMTIYAZI WASF KI TASHREEH (WA WAZAHAT) IN MUKHTASAR 
MAGAR JAAME ALFAZ MEIN KI HAI: 

“YE DEEN JIS TARAH RIZA E ELAHI AUR FALAH E AKHIRAT KA ZAMIN HAI USI 
TARAH DUNYAWI MASAIL KE MAUZOO HAL KELIYE BAHTAREEN NIZAM E 
ZINDAGI BHI HAI AUR INFRADI AUR VTEMAI ZINDAGI KI SALEH AUR 
TARAQQI PAZEER TA’MEER SIRF ISI KE QAYAAM SE MUMKIN HAI —“ (P-8) 


(7) | MATLOOBA MAYAR 


IS NASB UL AIN KA MAYAR E MATLOOB DO LAFZON MEIN YE HAI KE POORA 
INSANI MUASHRA ALLAH RABBUL ALAMEEN KE AHKAM O MARZIYAT KE 
RANG MEIN RANG JAYE — FARD AUR JAMAAT, DONO HAQ PASANDI, NEK 
RAWI AUR KHUDA PARASTI KU APNA SHA’AAR BANALEN — FIZA KHAIR O 
SALAH SE IS TARAH MAMOOR HOJAYE KE ISKE ANDAR ACHA BANNA AASAN 
AUR BURA BANNA MUSHKIL HO — AFRAD JAMAAT KE LIYE AUR JAMAAT 
AFRAD KELIYE HIFAZAT, TAQAT AUR TARAQQI KA ZARIA SABIT HON — 
AMEER AUR GHAREEB MEIN AUR SARMAYE AUR MAHNAT MEIN, RAQABAT 
AUR KASHMAKASH KE BAJAYE TA’OON, KHAIR-SAGALI AUR BAHI-KHWAHI 
KE JAZBAAT KAAR-FARMA HON — QANOON TAMAAM-TAR QURAN O 
SUNNAT KE NAFIZ HON, KISI SHAKS YA KIS! MAJMUA AFRAD KI AZAD 
RAYON AUR KWAHISHON KA QANOON SAAZI MEIN MUTLAQ KOI DAKHAL 
NA HO — KHUDA KE BANDE APNE KO FIL-WAQE BANDE AUR MAHKOOM HI 
YAQEEN KIYE HUVE AUR USKE IKHTEDAAR E AALA KE HUZOOR POORI 
AQEEDAT SE JHUKE HUVE HON, APNE LIYE KISI| HAKIMANA IKHTEDAR KE 
ZAAM E BATIL KA SHIKAAR HARGIZ NA HON — FAISLON KA INHESAR SAR TA 
SAR HAQ AUR INSAF PAR HO, TAQAT YA JANIB-DARI PAR QAT’AN NA HO — 
HUKUMATI NIZAM KA ASAL FAREEAZA NEKI KA FAROGH, BADI KI BEEQ- 
KUNI, ADAL KA BE-LAAG NIFAZ AUR ZULM KA MUKAMMIL ISTEHSAL HO — 
MUKHTASAR YE KE DEEN E ISLAM JIS TARZ E HAYAT KA NAAM HAI WO APNI 
SACHI ROOH AUR SAHI QALIB KE SATH POORI TARAH MUJASSIM HOKAR 
DUNYA KI NIGAHO KE SAMNE JALWAGAR HOGAYA HO, JIS TARAH KE APNE 
IBTEDA! DAUR MEIN SALHA-SAAL TAK JALWAGAR RAH CHUKA HAI — 
CHUNACHE DASTOOR IS MAYAR E MATLOOB KI TAYYIN KARTE HUVE KAHTA 
HAI KE: 

“IS DEEN KI AQAMAT KA MISALI AUR BAHTAREEN AMALI NAMOONA WO 
HAI JISE HAZRAT MOHAMMED SALLALAHU ALAIHI WASALLAM AUR 
HAZRAAT KHULFA E RASHEDEEN R. A NE QAYEM FARMAYA —“ (P-8) 

MUKHATIB 


DAWAT KI HAMAGEERI 


KIS| BHI TAHREEK KE BARE MEIN JO SAWALAT SAB SE PAHLE UTHETE 
HAIN, UNMEIN SE EK SAWAL YE BHI HOTA HAI KE YE TAHREEK KIN LOGO 
KELIYE HAl YA KIN AFRAD KO APNA MUKHATIB BANATI HAI? MASALAN 
SARMAYE-DARANA NIZAM KE QAYAM KI TAHREEK, MAAISHAT KE AHEM 
ZARAYE PAR QABIZ HOSAKNE WALE AFRAD KELIYE, AUR COMMUNIST 
TAHREEK MAZDOORON AUR KISANO KELIYE HOTI HAI AUR INHI KO DAWAT 
E WTEMAI DETI HAI — IS TARAH QAOM PARSTANA TAHREEK KISI EK KHAAS 
QAOM KO, AUR PAPA-IYAT SIRF MAZHABI PESHWAO KO EK MARKAZ PAR 
IKATTHA KARNA CHAHTI HAI — IS LIYE TAHREEK E ISLAMI KE BARE MEIN BHI 
YE MALOOM HOJANA ZARURI HAI KE ISKE MUKHATIB KAON LOG HAIN, AUR 
ISKl| DAWAT KIN ASHKHAS KELIYE HAI? IS SAWAL KA JAWAB MALOOM 
KARNE KELIYE IS TAHREEK KE NASB UL AIN PAR EK NAZAR DAAL LENA KAFI 
HOGA JISE ZARURI WAZAHATON KE SATH ABHI PESH KIYA JACHUKA HAI — 
YE NASB UL AIN JIS DEEN KI AQAMAT KA NASB UL AIN HAI WO ALLAH KA 
AKHRI, AALAMI AUR ABADI DEEN HAI, AUR ISKA ITTEBA AB HAR EK KELIYE 
ZARURI AUR SHART E NAJAT HAI — ISLAM KI YE HAISIYAT FITRI TAUR PAR IS 
BAAT KO ZARURI QARAR DETI HAI KE ISKI AQAMAT KI TAHREEK BHI AALAMII 
AUR ABADI HI HO, POORI NAU’E INSANI AUR USKA EK-EK FARD USKA 
MUKHATIB AUR MATLOOB HO AUR QAOM, NASL, WATAN, RANG AUR 
ZUBAN KE IKHTELAFAAT ISKE NAZDEEK MUTLAQ KOI AHMIYAT NA RAKHEN 
— CHUNACHE QURAN E MAJEED NE BHI JO IS TAHREEK KA ASAL SAR- 
CHASHMA HAI — APNE WAZEH ELANAAT KE ZARIE AUR ISKE LANE WALE 
PAIGHAMBAR HAZRAT MOHAMMED SALLALAHU ALAIHI WA SALLAM NE 
BHI — JO DAWAT E QURANI KE ASAL ALAMBAR-DAR THE --- APNE QAOL O 
AMAL DONO KE ZARIE IS HAQEEQAT KO BILKUL RAUSHAN KAR DIYA HAI — 
ISLIYE NAGUZEER THA KE TAHREEK E ISLAMI KA BHI KHITAB AAM AUR 
HAMAGEER HO AUR WO KISI IMITYAZ KE BAGHAIR HAR BANDA KHUDA KO 
APNA MUKHATIB BANAYE, HAR EK KO APNA PAYAM PAHONCHAYE AUR 
KIS| KO BHI APNI DAWAT E RAHMAT SE MAHROOM NA RAKHE — 

CHUNACHE PAHLE DIN SE IS NE APNI HAISIYAT AUR NAU’IYAT YEHI RAKHI 
HAI — ISKE DASTOOR MEIN SARAHAT SE KAHA GAYA HAI : 


“INDIAN UNION KA HAR SHAHRI, KHWAH WO MARD HO YA AURAT, AUR 
KHWAH WO KISI QAOM YA NASL SE TAALUQ RAKHTA HO JAMAT E ISLAMI 
HIND KA RUKN BAN SAKTA HAI, BASHART YE KE WO........... (P-10) 


“BA-SHART YEKE WO” KE BAAD WO BUNYADI USOOL AUR AMALI 
SHARAYAT BAYAN KI GAYI HAI JINKA TASLEEM KIYA JANA TAHREEK SE BA- 
ZABTA WABASTA HONE KELIYE ZARURI HAI — 


IS| TARAH JAB BHI ISKA PROGRAM BANA YE WAZAHAT AUR ELAN 
LAZIMAN ISKA JUZ RAHA KE: 


HAMARI DAWAT KE MUKHATIB MUSLIM AUR GHAIR-MUSLIM DONO HI 
HONGE......HAMARI SHAR’EE ZIMMEDARI KA TAQAZA HAI KE DAWAT KA 
KAAM KISI TAKHSEES AUR IMTIYAZ KE BAGHAIR HAR TABQE KE LOGO MEIN 
KIYA JAYE — (JAMAT E ISLAMI HIND KI POLICY AUR PROGRAM) 


EK FITRI TAQSEEM 


TAHREEK E ISLAMI KA MUKHATIB AUR MATLOOB AGARCHE HAR SHAKS 
HAI, MAGAR ZAHIR HAI KE WO JIS DEEN KI AQAMAT CHAHTI HAI, IS KE 
BARE MEIN SAB LOG YEKSAN ZAHEN NAHI RAKHTE, BALKE DO ALAG-ALAG 
NUQTA E HAY NAZAR RAKHNE WALE GROHON MEIN BATE HUVE HAIN — EK 
GROH TO UN LOGO KA HAI JO FIL-JUMLA IS DEEN KE MAANNE WALE HAIN 
AUR MUSLIM KAHLATE HAI, DUSRA GROH UN DUSRE LOGO KA HAI JO ISE 
NAHI MAANTE AUR GHAIR-MUSLIM HAIN — HAR SHAKS JANTA HAI KE IN 
DONO QISM KE LOGO KI NAFSIYAT AUR JAZBAAT O EHSASAAT ISLAM KE 
BARE MEIN NA EK TARAH KE HAIN NA HOSAKTE HAIN AUR IS MUAMLE 
MEIN ISNKE DARMIYAN MASHRIQ AUR MAGHRIB KA BU’AD PAYA JAATA 
HAI — CHUNACHE PAHLE GROH KE AFRAD ISKE AHKAM KE BAJA-AAWRI 
MEIN CHAHE KITNE HI KOTAH-KAR KYOON NA HO AUR INKI ZINDAGIYON 
PAR ISLAMI NIZAM KE BAJAYE KIS] AUR HI NIZAM AUR IZM KI HUKM-RANI 
KYOON NA PAYEE JAATI HO, IN SAB BATON KE BAWAJOOD INHE BIL- 
UMOOM IS SE AQEEDAT HAI, WO IS SE ZAHNI, JAZBATI AUR ROHANI 

WABASTAGI RAKHTE HAIN, ISE HAQ AUR MUAJIB E FALAH BAAWAR KARTE 
HAIN AUR CHAHTE HAIN KE ISKA KALMA BULAND HO — LEKIN DUSRE GROH 
KE LOGON KA HAAL IS SE BILKUL MUKHTALIF HAI — INHE ISLAM SE KOI 
AQEEDAT NAHI, KOI UNS NAHI, KOI ZAHNI YA JAZBATI WABASTAGI NAHI, IS 
KE BUNYADI TASAWWURAT, ISKA MIZAJ, ISKI ISTELAHAAT AUR _ISKI 
QADREN , SAB KI SAB INKE LIYE YEKSAR AJNABI HAIN AUR ISKE SATH INKA 
RAWAYYA YA TO INKAR O MUKHALIFAT KA HAI, YA BE-TAALUQI AUR BE- 
PARWAHI KA — ISLAM KE BARE MEIN IN DONO GROHO KA YE ZAHNI AUR 
JAZBATI IKHTELAF, LAZIM THEHRATA HAI KE TAHREEK E ISLAMI KE BARE 
MEIN BHI INKA ZAHNI AUR JAZBATI RADD E AMAL MUKHTALIF AUR 
MUTAZAD HI HOGA — 


JAB SURAT E WAQEA YE HAI TO AQAL E AAM KAHTI HAI KE TAHREEK 
PAHLE GROH KO JIS ANDAZ SE KHITAB KAR SAKTI HAI, DUSRE KO HARGIZ 
NAHI KAR SAKTI — WARNA ISKI BATEN USKE LIYE BILKUK LAGHOO AUR LA- 
YAANI BANKAR RAH JAYENGI, AUR ZAHNO MEIN GHUSNE KI KOI RAAH NA 
PA SAKEINGI — YE HI WAJAH HAI KE TAHREEK E ISLAMI AGARCHE IN DONO 
HI QISM KE LOGO KO APNA MUKHATIB AUR MATLOOB SAMAJHTI HAI, 
MAGAR APNA PAIGHAM PAUCHATE WAQT WO INHE DO ALAG-ALAG 
KHANO MEIN RAKHTI HAI, AUR HAR EK SE EK MAKHSOOS ANDAZ MEIN AUR 
EK KHAAS ESTEDLAL KE ZARIE BAAT KARTI HA JO INKI NAFSIYAT AUR ZAHNI 
HALAT KE AIN MUTABIQ HOTA HAI — KYOON KE AQAL AUR HIKMAT 
EDAWAT KA YE EK BUNYADI TAQAZA HAI — 


(1) MUSALMAN AUR INKI TAHREEK!I AHMIYAT 


IN DONO GROHON MEIN SE PAHLE GROH YANI MUSALMANO KI 
HAISIYAT TAHREEK KE MUKHATIB E AWWAL KI HAI AUR WO INHE PAHLE 
AWAZ DETI HAI — JISKI MUKHTALIF WUJOOH HAIN: 


(1) SAB SE PAHLI AUR AHEM WAJAH TO YE HAI KE MUSALMANO KI 
HAISIYAT DAR ASAL IS TAHREEK KE KHAMOSH IQRARI ARKAN KI HAI — 
KYOON KE JO SHAKS BHI APNE KO MUSALMAN KAHTA HAI USKA YE 
KHAENA FIL-WAQE IS BAAT KA IQRAR AUR ELAN HOTA HAI KE WO 
ISLAM KE MISHAN KA ALAM-BARDAR HAI, IS “UMMAT E MUSLIMA” 

KA EK FARD HAI JO DUNYA MEIN HAQ KI SHAHADAT DENE HI KELIYE 
BARPA KI GAYI HAI, IS KHAIR EUMMAT KA JUZ HAI, JIS KA MAQSAD E 
WAJOOD HI ‘MAROOF’ KA HUKM DENA AUR ‘MUNKAR’ SE ROKNA 
HAI, IS DEEN KA PAERO HAI JO NAZIL AUR MASHROO HI IS LIYE KIYA 
GAYA HAI KE ISE QAYAM KIYA AUR QAYAM RAKHA JAYE — ISL LIYE 
AGAR AAJ SURAT E WAQEA YE HAI KE ISLAM KA MISHAN SIRF KITAB E 
ELAH] KE SAFHAAT KI ZEENAT BANKAR RAH GAYA HAI, HAQ KI 
SHAHADAT GHAFLATON KI NAZAR HOCHUKI HAI, MAROOF KI KOI 
PURSISH BAQI NAHI RAH GAYI HAI, MUNKAR KA SIKKA HAR TARAF 
RAWAN HAI, AUR ALLAH KA MASHROO KIYA HUA DEEN SIRF AAM 
INSANI ZINDAGI HI SE NAHI, BALKE KHUD MUSALMANO KI BHI 
ZINDAGI SE BADI HAD TAK BE-DAKHAL HOKAR RAH GAYA HAI TO 
MUSALMAN KAH JANE WALA KOI BHI SHAKS IS SURAT E HAAL KO 
BADAL DAALNE KI BHARI ZIMMEDARIYON SE KISI TARAH BHI BARI 
AUR BE-TAALLUQ KHAYAL NAHI KIYA JASAKTA — YOON KAHIYE KE AISI 
HALAT MEIN IN ZIMMEDARIYON SE AHDA-BARAN HONE KI JID O 
JAHAD HI WO IMTIYAZI ALAMAT HOGI JIS SE WO PEHCHANA 
JASAKTA HAI — KOI APNI ZUBAN SE KAHE YA NA-KAHE, AUR ISKA 
TARZ E AMAL CHAHE JAISA KUCH BHI HO, MUSALMAN HONE KE 
BA’AS IS ZAMEEN PAR ALLAH KE DEEN KI SHAHADAT AUR AQAMAT 
KA KAAM HI ISKA PAHLA AUR AKHRI FAREEZA E HAYAT HAI — PAS EK 
MUSALMAN KA MAUQAF ASLAN THEEK WAHI MAUQAF HOTA HAI JO 
TAHREEK E ISLAMI KE EK RUKN KA HAI — IS LIYE HAR MUSALMAN KO 
IS DAWAT KA ‘KHAMOSH IQRARI RUKN’ KAHNA KISI TARAH GHALAT 
NA HOGA — AB AGAR KOI SHAKS MUSALMAN TO HAI MAGAR IS 
TAHREEK SE AMALAN WABASTA NAHI HAI TO IS KI WAJAH YA TO YE 
HOGI KE WO IS KE MAKHSOOS NIZAM SE YA IS KE KUCH TAFSEELI 
AFKAR SE MUTTAFIQ NAHI HAI, WARNA JAHN TAK IS KE ASAL 
MAQSAD AUR NASB UL AIN KA TAALUQ HAI WO BHI ISI KO APNA 
MAQSAD AUR FAREEZA SAMAJHE AUR BANAYE HUVE HAI, YA YE 
HOGI KE JAHAL AUR NA-WAQFIYAT KI BINA PAR WOH APNI DEENI 
HAISIYAT AUR MANSABI ZIMMEDARIYON SE NA-AASHNA HOCHUKA 

HAI, YA PHIR YE HOGI KE WO KHUDA NA-KHASTA APNE DAWA E 
ISLAM HI MEIN MUKHLIS NAHI HAI — 


MUSALMANO KI ASAL HAISIYAT AUR INKA HAQEEQI MAUQAF JAB YE 
HAI TO TAHREEK KO FITRI TAUR PAR INHE APNA-YEGANA SAMAJHNA AUR 
SAB SE PAHLE BULANA BILKUL ZARURI THA — KYOON-KE INHE BULANA 
DARASAL APNI HI ‘PARTY’ KE AFRAD KO BULANA HAI, TA’KE SAB JAMA 
HOKAR PARTY KE MAQSAD KI KHATIR PHIR SE SAR-GARAM HOSAKEN — AUR 
ZAHIR HAI KE YE WO KAAM HAI JO SAB SE PAHLE HONE KA HAI - 


(2) DUSRI WAJAH YE HAI KE MUSALMAN APNE AMAL MEIN CHAHE 


JAISA BHI HO LEKIN, JAB TAK WO MUSALMAN HAI US WAQT TAK WO 
BAHERHAAL UMMAT E MUSLIMA HI KA JUZ HAI, AUR ISLIYE DUSRE AFRAD 
O MILLAT PAR ISKE BHI WAHI DEENI AUR MILLI HUQOOQ HAIN JO KISI BHI 
MUSALMAN KE HOSAKTE HAIN — IN HUQOOQ MEIN SE EK HAQ AUR BAHUT 
BADA HAQ ISKA YE BHI HAI KE ISKE SATH NASEH KHAIR-KHUWAHI KA 
RAWAYYA IKHTIYAR KIYA JAYE, ISE MAROOF KI TALQEEN KI JAYE AUR 
MUNKAR SE ROKA JAYE — KOI SHAK NAHI EK MUSALMAN KO SAHEEH 
MAANON MEIN MUSALMAN BANA DENE AUR APNE MAQSAD E HAYAT 
KELIYE ISE SAR-GARM AMAL KARDENE KI KOSHISH IS KE SAAT SUB SE BARI 
NASAH AUR KHAIR-KHWAHI HAI — ISE SAB SE AZEEM MAROOF PAR AMAL 
PAIRA BANADENA AUR SAB SE AHAM MUNKAR SE BACHALENA HAI — ISLIYE 
TAHREEK KE KARKUNOUN PAR LAZIM HAI KE WO DUSRE MUSALMANO KA 
YE HAQ BAHER-HAAL ADAA KAREN — BILA-SHUBA DUSRE BANDAGAAN E 
KHUDA KA BHI YE MUSALLAMA HAQ HAI KE IN TAK ISLAM KA PAYAAM 
PAHONCHAYA JAYE AUR UNHE MUNKARAT SE ROK KAR SAARE BAATIL 
AQAAID AUR BURE AAMAL SE PAK BANA DENE KI PAEHAM JID O JAHAD KI 
JAYE, LEKIN IS MEIN BHI KO] SHUBAH NAHI KE QURANI HIDAYAAT KI ROO 
SE AFRAAD E UMMAT KA HAQ E NASAH AUR UNKI ISLAH KA FAREEZA 
DUSRE LOGO KI NASAH O KHAIR-KHWAHI HI KE HAQ AUR UN KI ISLAH KE 
FAREEZE SE MUQADDAM HAI - 


(3) TEESRI WAJAH YEHAI KE DUSRE LOGO KA IS TAHREEK KE QAREEB 

AANA BADI HAD TAK IS BAAT PAR MUAQOOF HAI KE INKE GIRD O PESH 
PAYE JANE WALE MUSALMAN WAQE MUSALMAN HON AUR_ UNKI 
ZINDAGIYAN NUMAYA TAUR PAR ISLAM KA MAZHAR BAN JAYEN — YE ISLIYE 
KE GHALAT YA SAHEEH, INHE ISLAM KA NUMAINDA KHAYAL KIYA JATA HAI 
AUR DUSRE LOG ISLAM KO IS KE ASAL SAR-CHASHMO YAANI KITAB O 
SUNNAT KE SAFHAAT KE BAJAYE BIL-UMOOM IN HI MUSALMANO KE 
AKHLAQ WA KIRDAR SE SAMJHA KARTE HAIN — YE TAREEQA RAAST FIKRI 
AUR SAHEEH USOOL E TAHQEEQ KE QATA’E KHILAF ZAROOR HAI, LEKIN 
SURAT EWAQE’A BAHER-HAAL HAI YEHI, AUR ISKE NATAU SE BACHNA 
MUMKIN NAHI HAI — ISLIYE JAB TAK MUSALMANO KI AMALI ZINDAGI ISLAM 
SE HATI HUI HAl WO DUNYA KE LIYE IS KE CHEHRE KA NAQAAB BANI 
RAHEGI, AUR IS BAAT KI MUSHKIL HI SE KOI TAWAQQU KI JASAKEGI KE WO 
ISE SAH| SHAKAL MEIN DEKH PAYENGI AUR DEKH KAR IS KE FITRI HUSN SE 
MASHOOR HO SAKEGI — YE EK ZABAR-DAST NAFSIYATI HAQEEQAT HAI, AUR 
IS KA KHULA HUA TAQAZA HAI KE DUSRE BANDAGAANE KHUDA KO ISLAM 
KI DAWAT DENE KELIYE BHI PAHLE KHUD IN MUSALMANO KO ISLAM- 
AASHNA BANAYA JAYE JO APNE FARZ KO BHOOLE HUVE HAIN — WARNA 
INKA MAUJOODA TARZ E AMAL IS DAWAT KA RASTA BADI BE-RAHMI SE 
ROKE HUVE RAHEGA — YEHAI WO AHEM WUJOOH JIN KE BA’AS 
MUSALMAN IS TAHREEK KE MUKHATIB E AWWAL HAIN — 


(2) GHAIR MUSLIM AUR INKI TAHREEK!I AHMIYAT 


MUSALMANO KE MUKHATIB E AWWAL HONE KE MAANE YE KIS] TARAH 
NAHI HAIN KE DUSRE BANDAGAN E KHUDA KELIYE IS TAHREEK KA KHITAB 
EK DIN BHI MU’AKHAR RAH SAKE — KYOONCKE IS SILSELE MEIN JAHAN KUCH 
WUJOOH KI BINA PAR MUSLIM GROH KO AWWALIYAT KA MAQAM HASIL 
HAI WAHIN GHAIR MUSALIMOUN KI BHI BAAZ AISI MAKHSOOS AHMIYATEN 
HAIN JIN KE BA’AS UNHE EK LAMHE KELIYE BHI NAZAR-ANDAZ NAHI KIYA 
JASAKTA — 


(1) SAB SE PAHLI BAAT TO YE KE EK TARAH SE IS TAHREEK KI BUNYADI 

HAISIYAT AUR GHAYAT MUSALMANO KO NAHI, BALKE GHAIR-MUSALMANO 
HI KO KHITAB KARNE WALI TAHREEK KI HAI — YE IS LIYE KE YE TAHREEK 
APNE ASAL KE AITBAR SE WAHI TAHREEK HAI JO DAWAT E QURANI KI RAHI 
HAI AUR JISKI ALAM-BARDARI HAMESHA KELIYE UMMAT E MUSLIMA KA 
WAHID FAREEZA QARAR PAYE HUVE HAI — QURAN E HAKEEM MEIN 
MUSALMANO KA MISHAN AUR MAQSAD E WAJOOD JO KUCH BATAYA 
GAYA HAI WO YE HAI KE POORI NO’A INSANI KE SAMNE WO DEEN E HAQ 
KE SHAHID AUR NIGRAN HONGAY — 

(AB DUNYA MEIN WO BAHTAREEN GROH TUM HO JISE INSANO KI 
HIDAYAT WA ISLAH KELIYE MAIDAN MEIN LAYA GAYA HAI, TUM NEKI KA 
HUKM DETE HO, BADI SE ROKTE HO AUR ALLAH PAR EMAN RAKHTE HO) 
ALE IMRAN 110 


QURAN E KAREEM KE ‘ALANNAS’ AUR ‘LINNAS’ KE ALFAZ IS HAQEEQAT KA 
SAREEH ELAN HAI KE UMMAT E MUSLIMA ALLAH RABBUL ALAMEEN KI 
TARF SE EK KHAAS MISHAN PAR MA’MOOR HAI AUR ISE AHTEMAM KESATH 
EK KHAAS KAAM KELIYE WAJOOD MEIN LAYA GAYA HAI — YE KHAAS 
MISHAN SAARI DUNYA KE SAMNE SHAHADAT E HAQ KA MISHAN HAI, AUR 
YE KHAAS KAAM POORI NAU’E INSANI KO KHUDA-AAGAH AUR PAERO E 
HAQ BANANE KA HAI — JAB UMMAT E MUSLIMA KA MISHAN AUR USKI 
GHAYAT E WAJOOD YE HAI, TO ISKE ANDAR SE UTHNE WALI TAHREEK 
AQAMAT E DEEN KA MAUQOOF BHI IS SE MUKHTALIF NAHI HO SAKTA AUR 

ZARURI HAI KE IS KA RUKH ‘ANNAS’ HI KI TARAF HO — LEKIN IS WAQT 
CHOONKE UMMAT EK GHAIR-MAMOOLI SURAT E HAAL SE DO-CHAR HAI 
AUR ISKI BHAUT BADI AKSARIYAT KHUD-FARAMOSH BANKAR RAH GAYI HAI 
, JISE ALLAH PAR EMAN AUR QURAN KI PAIRWI KA DAWA TO ZAROOR HAI, 
MAGAR IS DAWE KE AMALI TAQAZON SE ISKI ZINDAGI AFSOS-NAAK HAD 
TAK NA-AASHNA HOCHUKI HAI — ISLIYE ZARURI HOGAYA HAI KE TAHREEK 
KHUD MUSLIM GROH KO BHI APNA MUKHATIB BANAYE AUR SAB SE PAHLE 
BANAYE, AUR ISPAR POORI-POORI TAWAJJU DE — KYOON-KE YAHI TO 
ZAMEEN KA WO NAMAK THA JIS SE BAQ] POORI DUNYA KO ‘NAMKEEN’ 
BANAYA JANA THA, JAB WAHI APNI NAMKEENI KHO BAITHA HAI TO US 
WAQT TAK DUSRON KO NAMKEEN BANANE KA KAAM ANJAM HI NAHI 
PASAKTA, JAB TAK KE KHUD ISKI KHOI HUI NAMKEENI ISKE ANDAR PHIR SE 
WAPAS NAHI AAJATI — GOYA IS TAHAREEK KA JO ASAL KAAM THA KHUD ISI 
KA TAQAZA THA KE MUSALMANAUN KI TAJDEED E EMAN AUR ISLAH E 
AMAL PAR AWWALEEN TAWAJJU KI JAATI— ISKA MATLAB YE HUA KE AGAR 
MUSALMAN APNE KO BHOOL NA GAYE HOTE AUR UN MEIN EMAN O AMAL 
KI KHARABIYAN NA HOTI TO YE TAHREEK APNE ASAL FAREEZE KELIYE HI 
YEKSU HOTI AUR USKI DAWATI SAR-GARMIYAN TAMAAM-TAR BAIROONI 
DUNYA HI KELIYE WAQF RHAETIN — AB AGAR WO IS KAAM KELIYE YEKSO 
NAHI HAI TO AISA IS LIYE NAHI HAI KE ISE ASLAN AISA HONA HI CHAHIYE 
THA, BALKE ISLIYE HAI KE EK ZABAR-DAST AARIZ PESH AAGAYA THA JISNE IS 
KELIYE HAR AAINA ZARURI THEHRA DIYA KE WO APNI TAWAJJU 
MUSALMANO KI TARAF BHI POORI SHIDDAT SE MABZOOL KARDE — WARNA 
JAHAN TAK ISKI ASAL HAISIYAT KA TAALLUQ HAI, ISKA TAQAZA TO YEHI THA 
KE WO APNI DAWATI JID O JAHAD KA RUKH POORI TARAH GHAIR- 
MUSLIMO HI KI TARAF RAKHTI AUR WOHI ISKA MAIDAN E KAAR HOTE — 


(2) DUSRI BAAT YE KE KHUD IS TAHREEK KA APNA MAFAAD ISE ZARURI 


QARAR DETA HAI — YE EK KHULI HUI HAQEEQAT HAI KE HAR MULK AUR 
DAUR KI TARAH IS MULK MEIN BHI KOI ISLAMI TAHREEK KAMIYABI KI 
MANZIL PAR US| WAQT PHAUNCH SAKTI HAI JAB YAHAN KE BASHINDON KI 
EK MA’QOOL TEDAAD SIDQ E DIL SE ISKI HUM-NAWA HOCHUKI HO — LEKIN 
YAHAN KI SURAT E HAAL YE HAI KE IN BASHINDON KI 90% AKSARIYAT 

GHAIR-MUSLIMO PAR MUSHTAMIL HAI — PHIR INKA ADADI TANASUB HI 
ITNA ZYADA NAHI HAI, BALKE INKI MAASHI AUR SIYASI HAISIYAT BHI BHAUT 
UNCHI HAI — KAHNA CHAHIYE KE HAKIMANA IKHTEDAR INHI KE HATH MEIN 
HAI — AIS| HAALAT MEIN BADI BE-DAANISHI HOGI AGAR YE SAMAJH LIYA 
JAYE KE INK] TARAF SE SARF-E-NAZAR KARKE BHI TAHREEK KA MUSTAQBIL 
TAABNAAK HOSAKTA HAI AUR INKI EK QABIL E LEHAZ TEDAAD APNA DUST 
O BAZOO BANAYE BAGHAIR BHI MANZIL E MAQSOOD KE QAREEB 
PAHONCHA JASAKTA HAI — ISLIYE TAHREEK KI YE EK NA-GUZEER AMALI 
ZARURAT HAI KE WOH GHAIR-MUSLIM BASHINDAGAN E MULK KO BHI 
POORI TAWAJJU SE APNA MUKHATIB BANAYE AUR UNHE APNI SAFAUN 
MEIN LANE KI AN-THAK JID O JAHAD KARE — 


(3) TEESRI CHEEZ BHAI-CHAARE KE IS MAZBOOT RISHTE KE HUQOOQ KA 


PAAS O LEHAZ HAI JO EK HI MA-BAAP KI AULAD HONE KE BAA’IS SAARE 
BANI ADAM KE DARMIYAN FITRI TAUR PAR MAUJOOD HAI AUR JO ZUBAN, 
RANG, NASL, WATAN AUR AFKAR O AQAID KE HAZARO IKHTELAFAT KE 
BAWAJOOD BAHER-HAAL MAUJOOD RAHTA HAI — YEHI RISHTA WO SAR- 
CHASHMA HAI JIS SE EK INSAN KE ANDAR DUSRE KELIYE MOHABAT AUR 
KHAIR-KHWAHI KE FITRI JAZBAAT PAIDA HOTE HAIN — JAB TAK KISI INSAN KI 
INSANIYAT BILKUL HI MAR NA JAYE WO IN JAZBAAT E AKHUWWAT SE 
KHALI NAHI HOSAKTA — YE FITRI JAZBAAT ISE IS BAAT PAR UBHARTE HAIN 
KE WO APNE HUM-JINSO SE ULFAT O MOHABBAT RAKHE, UNKA BHALA 
CHAHE, MASAAIB MEIN UNKI DASTAGEERI KARE, AUR KHATRAAT MEIN 
GHIRA DEKHKAR UNHE UNSE BACHA LENE KELIYE BE-CHAIN HOJAYE - KAM 
AZ KAM ISLAM NE TO YEHI CHAHA HAI AUR APNE PAIROWON KO ISI KI 
TALQEEN KI HAI — ISLIYE TAHREEK E ISLAM KE ALAM-BARDARON KELIYE 
APNE ANDAR IN AALA JAZBAAT KI PARWARISH AUR UNKI AMALI TAQAZON 
Kl ANJAM-DAHI BAHER-HAAL ZARURI HAI — MOHABBAT AUR _ KHAIR- 
KHWAHI KE IN AMALI TAQAZON MEIN SAB SE ZYADA AHEM TAQAZA 
DUSRO KE NAZDEEK CHAHE JO-KUCH HO, MAGAR ISLAM KE NAZDEEK AUR 
IS TAHREEK E ISLAMI KE NAZDEEK BHI, YE AUR SIRF YE HAI KE AFRAD E 
INSANI KO AKHIRAT KI ABADI NA-KAMI SE BACHAYA JAYE — YEHI IN KI SAB 

SE BADI AUR HAQEEQI KHAIR-KHWAHI HAI — AB JAB KE IS DAWAT KA ASAL 
MAQSOOD YE HAI KE ALLAH KE BANDE USKI SACHI BANDAGI KI SIRAAT E 
MUSTAQEEM IKHTIYAR KARKE USKI RAZA AUR AKHIRAT KI KAMYABI KE 
SAZAWAR BANJAYEN AUR UKHRAWI ZINDAGI KE ABADI NA-MURADIYON SE 
MEHFOOZ HO RAHEN, TO ISKE LIYE YE KIS! TARAH MUMKIN NAHI THA KE IS 
SIRAAT E MUSTAQEEM SE NA-WAQIFIYAT KI BINA PAR IN ABADI NA- 
MURADIYON KI TARAF BADHE CHALE JAANE WALE INSANO KI TARAF SE 
ANKHEN BAND RAKHTI, UNHE HALAKAT KE YAQEENI KHATRAT MEIN 
DEKHTI MAGAR UNSE INHE BACHALENE KELIYE KOI BE-CHAINI MAHSOOS 
NA KARTI, KOI AWAZ NA DETI, KOL QQHDAM NA UTHATI, KOI SHAK NAHI KE 
AGAR WO AISA KARTI TO APNE KO KHUD AAP HI JHUTLA DETI — BALKE 
APNE WAJOOD TAK KI NAFI KARDETI — INSANI HUMDARDI, MOHABBAT 
AUR BAHI-KHWAHI KA FITRI JAZBA TO ITNA GAHRA, ITNA MAZBOOT AUR 
ITNA BULAND JAZBA HAI KE BIL-FARZ ALLAH KI TARAF SE AHL E EMAN PAR 
DAWAT E HAQ KI ZIMMEDARI SARAHAT SE NA DAALI GAY! HOTI, TAB BHI YE 
JAZBA INHE KHAMOSH HARGIZ NA BAITHNE DETA, BALKE IS BAAT PAR 
BARABAR UBHARTA RAHTA KE KHUDA SE GHAFIL AUR USKI RAHMATO SE 
MAHROOM THAHERNE WALE UN BHAIYION KO JIS TARAH BHI BAN PADE 
USKE AASTANE PAR LAA KHADA KAREN AUR IS TARAH UNHE BHI ALLAH 
TA’AL A KI RAHMAT O MAGHFIRAT KA MUSTAHIQ BANDEN — 


YE HAI WO ASBAAB JO TAHREEK E ISLAMI KELIYE ZARURI QARAR DETE 
HAIN KE GHAIR-MUSLIM AFRAD E INSANI KO BHI WO APNA MUKHATIB 
BANAYE, UNHE APNI DAWAT PAHONCHAYE AUR IS BARE MEIN KISI BE- 
PARWAHI, KIS| KAM-KOSHI AUR KISI MASLIHAT ANDESHI SE HERGIZ KAAM 
NA LE 


